
ROMÂNIA
JUDEȚUL NEAMȚ
COMUNA GÂDINȚI
PRIMĂRIA

	

R E G U L A M E N T
de organizare și funcționare al U.A.T. Gâdinți

CAPITOLUL I
DISPOZIȚII GENERALE

         ART. 1
         U.A.T. Gâdinți, județul Neamț este organizată și funcționează potrivit prevederilor Ordonanței de Urgență a Guvernului nr. 57/2019 privind Codul administrativ și în conformitate cu Hotărârile Consiliului Local al comunei Gâdinți, privind aprobarea organigramei, a numărului de posturi și a statului de funcții ale aparatului de specialitate al primarului.
         ART.2
         Structura organizatorică a U.A.T. este constituită din: primar, viceprimar, aparatul de specialitate al primarului.
ART.3
         Primarul este autoritatea executivă a administrației publice prin care se realizează autonomia locală. 
          Atribuțiile ce revin primarului, sunt stabilite de lege sau încredințate de către Consiliul local.
          Primarul îndeplineşte următoarele categorii principale de atribuţii:
    a) atribuţii exercitate în calitate de reprezentant al statului, în condiţiile legii;
    b) atribuţii referitoare la relaţia cu consiliul local;
    c) atribuţii referitoare la bugetul local al unităţii administrativ-teritoriale;
    d) atribuţii privind serviciile publice asigurate cetăţenilor, de interes local;
    e) alte atribuţii stabilite prin lege.
         Primarul exercită funcția de ordonator principal de credite.
         Primarul numește și eliberează din funcție personalul din aparatul de specialitate, cât și din cadrul serviciilor subordonate Consiliului Local.
         Primarul controlează activitatea personalului din aparatul de specialitate și al serviciilor publice de deservire.
         Atribuțiile ce revin primarului, potrivit legii și a hotărârilor Consiliului Local, pot fi delegate, conform legii. Primarul rămâne competent să exercite, oricând atribuțiile delegate, actele sale efectuate în legătură cu atribuțiile delegate fiind întru totul valabile. Pentru exercitarea aceleiași atribuții, primarul poate delega una sau mai multe persoane, fără ca în această situație să fie vorba de conflict pozitiv de competență.
          Primarul constată încălcările legii și adoptă măsurile legale pentru înlăturarea acestora sau, după caz, sesizează organele competente.
          Primarul, în exercitarea atribuțiilor sale, emite dispoziții cu caracter normativ sau individual. Acestea devin executorii după ce sunt aduse la cunoștință publică sau după ce au fost comunicate persoanelor interesate.
           În exercitarea funcției, primarul este ocrotit de lege.
          Pentru exercitarea corespunzătoare a atribuţiilor sale, primarul colaborează cu serviciile publice deconcentrate ale ministerelor şi ale celorlalte organe de specialitate ale administraţiei publice centrale din unităţile administrativ-teritoriale, precum şi cu autorităţile administraţiei publice locale şi judeţene.
     
         ART.4
         Viceprimarul este ales, prin vot secret, cu majoritate absolută, din rândul membrilor Consiliului local, la propunerea primarului sau a consilierilor locali.
         Viceprimarul este subordonat primarului și, în situațiile prevăzute de lege, înlocuitorul de drept al acestuia, situație în care exercită, în numele primarului, atribuțiile ce îi revin acestuia. 
         Primarul poate delega o parte din atribuțiile sale viceprimarului.
         Viceprimarul întocmește și semnează actele pe care le presupune executarea atribuției delegate.
         ART.5
         Secretarul general al comunei Gâdinți este funcționar public cu funcție publică de conducere, este subordonat primarului, se bucură de stabilitate în funcție și îndeplinește atribuțiile stabilite de lege și cele încredințate de către Consiliul local sau de către primar.
(1) Secretarul general al comunei își desfășoară activitatea în condițiile legii având următoarele atribuții:
a) avizează proiectele de hotărâri şi contrasemnează pentru legalitate dispoziţiile primarului, respectiv ale preşedintelui consiliului judeţean, hotărârile consiliului local, respectiv ale consiliului judeţean, după caz;
b) participă la şedinţele consiliului local, respectiv ale consiliului judeţean;
c) asigură gestionarea procedurilor administrative privind relaţia dintre consiliul local şi primar, respectiv consiliul judeţean şi preşedintele acestuia, precum şi între aceştia şi prefect;
d) coordonează organizarea arhivei şi evidenţa statistică a hotărârilor consiliului local şi a dispoziţiilor primarului, respectiv a hotărârilor consiliului judeţean şi a dispoziţiilor preşedintelui consiliului judeţean;
e) asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a);
f) asigură procedurile de convocare a consiliului local, respectiv a consiliului judeţean, şi efectuarea lucrărilor de secretariat, comunicarea ordinii de zi, întocmirea procesului-verbal al şedinţelor consiliului local, respectiv ale consiliului judeţean, şi redactarea hotărârilor consiliului local, respectiv ale consiliului judeţean;
g) asigură pregătirea lucrărilor supuse dezbaterii consiliului local, respectiv a consiliului judeţean, şi comisiilor de specialitate ale acestuia;
h) poate atesta, prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, actul constitutiv şi statutul asociaţiilor de dezvoltare intercomunitară din care face parte unitatea administrativ-teritorială în cadrul căreia funcţionează;
i) poate propune primarului, respectiv preşedintelui consiliului judeţean înscrierea unor probleme în proiectul ordinii de zi a şedinţelor ordinare ale consiliului local, respectiv ale consiliului judeţean;
j) efectuează apelul nominal şi ţine evidenţa participării la şedinţele consiliului local, respectiv ale consiliului judeţean a consilierilor locali, respectiv a consilierilor judeţeni;
k) numără voturile şi consemnează rezultatul votării, pe care îl prezintă preşedintelui de şedinţă, respectiv preşedintelui consiliului judeţean sau, după caz, înlocuitorului de drept al acestuia;
l) informează preşedintele de şedinţă, respectiv preşedintele consiliului judeţean sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a consiliului local, respectiv a consiliului judeţean;
m) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;
n) urmăreşte ca la deliberarea şi adoptarea unor hotărâri ale consiliului local, respectiv ale consiliului judeţean să nu ia parte consilierii locali sau consilierii judeţeni care se încadrează în dispoziţiile art. 228 alin. (2); informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri;
o) certifică conformitatea copiei cu actele originale din arhiva unităţii/subdiviziunii administrativ-teritoriale;
p) alte atribuţii prevăzute de lege sau însărcinări date prin acte administrative de consiliul local, de primar, de consiliul judeţean sau de preşedintele consiliului judeţean, după caz.
(2) Prin derogare de la prevederile art. 21 alin. (2) din Legea nr. 273/2006 privind finanţele publice locale, cu modificările şi completările ulterioare, în situaţiile prevăzute la art. 147 alin. (1) şi (2) sau, după caz, la art. 186 alin. (1) şi (2), secretarul general al unităţii/subdiviziunii administrativ-teritoriale îndeplineşte funcţia de ordonator principal de credite pentru activităţile curente.
(3) Secretarul general al comunei, al oraşului, al municipiului, respectiv al subdiviziunii administrativ-teritoriale a municipiului comunică o sesizare pentru deschiderea procedurii succesorale camerei notarilor publici, precum şi oficiului de cadastru şi publicitate imobiliară, în a cărei circumscripţie teritorială defunctul a avut ultimul domiciliu:
a) în termen de 30 de zile de la data decesului unei persoane, în situaţia în care decesul a survenit în localitatea de domiciliu;
b) la data luării la cunoştinţă, în situaţia în care decesul a survenit pe raza altei unităţi administrativ-teritoriale;
c) la data primirii sesizării de la oficiul teritorial, în a cărei rază de competenţă teritorială se află imobilele defuncţilor înscrişi în cărţi funciare înfiinţate ca urmare a finalizării înregistrării sistematice.
(4) Sesizarea prevăzută la alin. (3) cuprinde:
a) numele, prenumele şi codul numeric personal ale defunctului;
b) data decesului, în format zi, lună, an;
c) data naşterii, în format zi, lună, an;
d) ultimul domiciliu al defunctului;
e) bunurile mobile sau imobile ale defunctului înregistrate în evidenţele fiscale sau, după caz, în registrul agricol;
f) date despre eventualii succesibili, în format nume, prenume şi adresa la care se face citarea.
(5) Atribuţia prevăzută la alin. (3) poate fi delegată către una sau mai multe persoane care exercită atribuţii delegate de ofiţer de stare civilă, prin dispoziţia primarului la propunerea secretarului general al unităţii/subdiviziunii administrativ-teritoriale.
(6) Primarul urmăreşte îndeplinirea acestei atribuţii de către secretarul general al comunei, al oraşului, al municipiului, respectiv al subdiviziunii administrativ-teritoriale a municipiului sau, după caz, de către ofiţerul de stare civilă delegat, în condiţiile alin. (5).
(7) Neîndeplinirea atribuţiei prevăzute la alin. (3) atrage sancţionarea disciplinară şi contravenţională a persoanei responsabile.
(8) Secretarii generali ai comunelor şi cei ai oraşelor unde nu funcţionează birouri ale notarilor publici îndeplinesc, la cererea părţilor, următoarele acte notariale:
a) legalizarea semnăturilor de pe înscrisurile prezentate de părţi, în vederea acordării de către autorităţile administraţiei publice locale de la nivelul comunelor şi oraşelor a beneficiilor de asistenţă socială şi/sau serviciilor sociale;
b) legalizarea copiilor de pe înscrisurile prezentate de părţi, cu excepţia înscrisurilor sub semnătură private
(9) Coordonează, verifică și răspunde de modul de completare și ținere la zi a registrului agricol;
a) Îndeplinește funcția de secretar al comisiei locale pentru stabilirea dreptului de proprietate privată asupra terenurilor. Asigură lucrările de secretariat al acestei comisii locale;
b) Verifică referatele cuprinzând situația juridică a terenului, vechiul amplasament și propunerea comisiei locale ce va fi înaintată spre validare comisiei județene;
c) Participă la elaborarea documentației legale necesare pentru validare constituire/reconstituire drept de proprietate respectiv validare/aprobare/modificare anexă, eliberare/modificare titlu de proprietate;
d) Verifică documentația legală pentru propunerea de trecere în proprietate privată prin ordin al prefectului pentru terenurile reglementate la art. 36 alin. (2) și (3) din Legea nr. 18/1991 a fondului funciar, republicată, cu modificările și completările ulterioare;
(10) Asigură relația de colaborare cu Agenția Națională a Funcționarilor Publici;
a)  Evaluează activitatea funcționarilor din aparatul de specialitate al primarului comunei, contrasemnează rapoartele de evaluare a funcționarilor publici;
(11) Contrasemnează acte administrative de genul autorizațiilor de construire/desființare, atestatelor de producător, certificate de nomenclatură stradală, certificate de urbanism, alte avize, acorduri, autorizații pentru care actele normative prevăd acest lucru;
(12) Coordonează activitatea de organizare a recensământului populației și a recensământului agricol;
(13)  Reprezintă instituția și are drept de semnătură în situațiile de absență temporară motivată din instituție a primarului și viceprimarului;
(14)  Coordonează, verifică și îndrumă activitatea de înregistrare a corespondenței adresată instituției de către personalul desemnat;
a) Împreună cu primarul analizând corespondența, decid repartizarea acesteia, viza de repartizare fiind aplicată de către primar, în lipsa motivată a acestuia de viceprimar;
b) Semnalează primarului orice neregulă în legatură cu procedurile de lucru stabilite la nivelul instituției precum și orice riscuri neprevăzute ce ar putea afecta rezultatele activității sale de zi cu zi;
c) În vederea acordării vizei de legalitate, compartimentele de specialitate vor înainta secretarului general actele însoțite de documentația aferentă pe bază de borderou de predare-primire, cu indicarea datei și a numărului de file;
d) Urmărește rezolvarea în termen a corespondenței de către compartimentele instituției;
e) Coordonează activitatea de soluționare a petițiilor în conformitate cu prevederile O.G. nr. 27/2002;
f)  Eliberează extrase sau copii, conform cu originalul, de pe actele cu caracter nesecret din arhiva instituției;
(15)  În  bază  dispoziției expresă a primarului poate fi ofițer de stare civilă.
          ART.6
         (1) Aparatul de specialitate al primarului comunei Gâdinți, împreună cu primarul, viceprimarul și secretarul general al comunei, constituie Primăria comunei Gâdinți - structură funcțională fără personalitate juridică și fară capacitate procesuală, cu activitate permanentă, care duce la îndeplinire prevederile Constituției, ale legilor țării, ale decretelor Președintelui României, ale Hotărârilor Guvernului, ale actelor emise de ministere și alte autorități ale administrației publice centrale, ale Hotărârilor Consiliului Județean, ale Consiliului Local și soluționează probleme curente ale colectivității.
          (2) Aparatul de specialitate al primarului comunei Gâdinți asigură întocmirea actelor pregătitoare și realizarea operațiunilor tehnico-materiale  necesare elaborării proiectelor de acte administrative care se supun spre adoptare sau emitere autorității publice locale competente, precum și alte activități necesare bunei funcționări a Primăriei comunei Gâdinți.
          (3) Aparatul de specialitate al primarului comunei Gâdinți îndeplinește și alte atribuții prevăzute de lege sau dispuse de primar.
           ART.7
           Aparatul de specialitate al primarului este condus de primar.
           ART.8
           Conducerea operativă a aparatului de specialitate al primarului se exercită de către secretarul general al comunei Gâdinți.
           ART.9
           Aparatul de specialitate al primarului își desfășoară activitatea în sediul Primăriei comunei Gâdinți din strada Principală, nr. 25.
          ART.10
           Organigrama, statul de funcții, numărul de personal și Regulamentul de Organizare și Funcționare al U.A.T. Gâdinți se aprobă prin hotărâre a Consiliului Local al comunei Gâdinți, la propunerea primarului.
           ART.11
           Administrația publică locală din unitățile administrativ-teritoriale se organizează și funcționează în temeiul principiilor generale ale administrației publice prevăzute la partea I titlul III din O.U.G. 57/2019 privind Codul Administrativ și al principiilor generale prevăzute în Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985, precum și a unor principii specifice.

1. Principiile generale aplicabile administrației publice:

           Principiul legalității, pricipiul conform căruia autoritățile și instituțiile administrației publice, precum și personalul acestora au obligația de a acționa cu respectarea prevederilor legale în vigoare și a tratatelor și a convențiilor internaționale la care România este parte.
         Principiul egalității, principiul conform căruia beneficiarii activității autorităților și instituțiilor administrației publice au dreptul de a fi tratați în mod egal, într-o manieră nediscriminatorie, corelativ cu obligația autorităților și instituțiilor administrației publice de a trata în mod egal pe toți beneficiarii, fără discriminare pe criteriile prevăzute de lege.
          Principiul transparenței
(1) În procesul de elaborare a actelor normative, autoritățile și instituțiile publice au obligația de a informa și de a supune consultării și dezbaterii publice proiectele de acte normative și de a permite accesul cetățenilor la procesul de luare a deciziilor administrative, precum și la datele și informațiile de interes public, în limitele legii.
(2) Beneficiarii activităților administrației publice au dreptul de a obține informații de la autoritățile și instituțiile administrației publice, iar acestea au obligația corelativă a acestora de a pune la dispoziția beneficiarilor informații din oficiu sau la cerere, în limitele legii.
           Principiul proporționalității, principiul conform căruia formele de activitate ale autorităților administrației publice trebuie să fie corespunzătoare satisfacerii unui interes public, precum și echilibrate din punctul de vedere al efectelor asupra persoanelor. Reglementările sau măsurile autorităților și instituțiilor administrației publice sunt inițiate, adoptate, emise, după caz, numai în urma evaluării nevoilor de interes public sau a problemelor, după caz, a riscurilor și a impactului soluțiilor propuse.
           Principiul satisfacerii interesului public, principiul conform căruia autoritățile și instituțiile administrației publice, precum și personalul din cadrul acestora au obligația de a urmări satisfacerea interesului public înaintea celui individual sau de grup. Interesul public național este prioritar față de interesul public local.
           Principiul imparțialității, principiul conform căruia personalul din administrația publică are obligația de a-și exercita atribuțiile legale, fără subiectivism, indiferent de propriile convingeri sau interese.
           Principiul continuității, principiul conform căruia activitatea administrației publice se exercită fără întreruperi, cu respectarea prevederilor legale.
           Principiul adaptabilității, principiul conform căruia autoritățile și instituțiile administrației publice au obligația de a satisface nevoile societății.
           Principiul autonomiei locale, principiul conform căruia autoritățile publice ale comunei Gâdinți au dreptul și capacitatea efectivă de a soluționa și de a gestiona, în cadrul legii, în nume propriu și în interesul populației locale, o parte importantă a treburilor publice.

2. Principii specifice aplicabile administrației publice:

           Principiul descentralizării serviciilor publice, principiul potrivit căruia activitatea autorităților publice locale se supune doar legii și interesului comunitar.
           Principiul autonomiei locale, principiul conform căruia autoritățile publice ale comunei Gâdinți au dreptul și capacitatea efectivă de a soluționa și de a gestiona, în cadrul legii, în nume propriu și în interesul populației locale, o parte importantă a treburilor publice.
           Principiul consultării cetățenilor în soluționarea problemelor de interes comunitar deosebit, conform căruia interesul comunității locale trebuie să fie primordial iar orice divergență trebuie soluționată prin consultarea comunității locale și adoptarea soluției majoritare.
           Principiul eligibilității autorităților administrației publice locale, potrivit căruia autoritățile publice locale se constituie prin votul universal, egal, direct, secret și liber exprimat al cetățenilor comunității locale pe care o reprezintă.
           Principiul cooperării 
           Principiul responsabilității și a profesionalismului, conform căruia funcționarii publici și personalul contractual au obligația de a îndeplini atribuțiile de serviciu cu responsabilitate, competență, eficiență, corectitudine și conștiinciozitate.
            Principiul constrângerii bugetare.
           Autoritățile publice ale comunei Gâdinți și în mod special, Primarul, ca autoritate executivă își desfășoară activitatea, prin structura publică din subordine, cu respectarea oricăror alte principii și dispoziții legale care să asigure respectarea și satisfacerea interesului primordial public comunitar al unității administrativ teritoriale pe care o reprezintă.
           Aplicarea principiilor nu poate aduce atingere caracterului de stat național, suveran și independent, unitar și indivizibil al României.


CAPITOLUL II
STRUCTURA ORGANIZATORICĂ și ORGANIZAREA MUNCII

          Structura organizatorică

           ART.12
           Pentru punerea în aplicare a activităților date în competența sa prin actele normative prevăzute la art.1, primarul beneficiază de un aparat de specialitate alcătuit din persoane care îndeplinesc o funcție publică, precum și din persoane angajate cu contract individual de muncă, potrivit organigramei aprobate în acest sens și a mențiunilor din prezentul regulament.
           Aparatul de specialitate al primarului este organizat, potrivit organigramei aprobată prin Hotărârea Consiliului Local al comunei Gâdinți nr. 35/15.05.2025, pe următoarele structuri:
           - Compartiment implementare proiecte finanțate din fonduri interne și externe;
           - Compartiment urbanism și amenajarea teritoriului;
           - Compartiment achiziții publice;
           - Compartiment administrativ;
           - Compartiment contabilitate-financiar, impozite și taxe locale;
           - Compartiment stare civilă, gestionare resurse umane;
           - Compartiment de asistență socială;
           - Compartiment pentru monitorizarea procedurilor administrative;
           - Compartiment pentru relații cu publicul;
           - Compartiment registru agricol și arhivă.
            În cadrul structurii organizatorice a U.A.T. Gâdinți sunt cuprinse și:
           - Serviciul voluntar pentru situații de urgență;
           - Biblioteca comunală ,,VIOREL CHIRILĂ“.
           Primarul și secretarul general al comunei asigură, în condițiile stabilite de lege, conducerea, coordonarea și controlul compartimentelor, conform organigramei aprobate potrivit mențiunilor de mai sus, în vigoare la data redactării prezentului ROF.
          ART.13
          Prin fișa postului, fiecărei funcții în parte i se stabilesc, în concret, relații de subordonare, cooperare, de reprezentare și de inspecție și control.
          Relații de autoritate ierarhice
· Subordonarea Viceprimarului față de Primar;
· Subordonarea membrilor compartimentelor față de Primar, Viceprimar sau Secretarul general al comunei, după caz;
· Subordonarea personalului de execuție față de Primar, Viceprimar și Secretarul general al comunei.
          Membrii compartimentelor de specialitate prezintă, la cererea șefului ierarhic superior, ori de câte ori este nevoie, rapoarte privind activitatea în cadrul compartimentelor.
          Relații de cooperare 
          Se stabilesc între compartimentele din structura organizatorică a Primăriei comunei Gâdinți sau între acestea și compartimentele corespondente din cadrul aparatului propriu al Consiliului local sau altor entități juridice înființate în subordinea acestuia.
           Legătura între diferitele compartimente ale Primăriei comunei Gâdinți se face prin membrii acestora, iar legătura cu alte instituții sau cu conducerea ministerelor și a celorlalte organe ale administrației de stat, prin reprezentanții legali ai Primăriei.
           Membrii compartimentelor de specialitate vor colabora permanent în vederea îndeplinirii la timp și în mod corespunzător a sarcinilor ce le revin.
           Relații de reprezentare
           Relațiile de reprezentare se stabilesc în limitele legislației în vigoare și a mandatului acordat de primarul comunei Gâdinți, prin dispoziție, secretarului general, viceprimarului sau personalului compartimentelor din structura organizatorică a Primăriei comunei Gâdinți în relațiile cu celelalte structuri ale administrației centrale sau locale, organisme, O.N.G.- uri etc., din țară sau din străinătate.
           Funcționarii publici care reprezintă autoritatea sau instituția publică în cadrul unor organizații internaționale, instituții de învățământ, conferințe, seminarii și alte activități cu caracter internațional au obligația să promoveze o imagine favorabilă autorităților publice locale ale comunei Gâdinți și implicit comunei.
          Relații de inspecție și control
          Se stabilesc între compartimentele specializate în inspecție și control, respectiv compartimentul contabilitate-financiar, impozite și taxe locale, compartiment urbanism și amenajarea teritoriului, Serviciul Voluntar pentru Situații de Urgență, precum și alte compartimente sau personal mandatat prin dispoziția primarului și orice alte persoane fizice sau juridice aflate în competența administrativ teritorială a comunei Gâdinți și care desfășoară activități supuse inspecției și controlului, conform competențelor stabilite prin legi și alte acte normative în vigoare.
          ART.14
          Prezentul Regulament de organizare și funcționare al U.A.T. Gâdinți, numit în continuare, ROF, este întocmit în conformitate cu următoarele dispoziții legale:
         a) Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
         b) Legea nr. 53/2003 – Codul Muncii, republicată, cu modificările și completările ulterioare;
         c) orice alte acte normative incidente în sfera de activitate a personalului numit sau angajat.
         Prezentul ROF se întregește cu orice alte reguli stipulate de acte normative care au fost omise la redactarea prezentului document sau care vor apărea după finalizarea acestuia.
          ART.15
          Prezentul ROF se aplică funcționarilor publici, precum și personalului contractual, indiferent că sunt numiți sau angajați pe perioadă nedeterminată sau determinată după caz.

         Organizarea muncii

         ART.16
         Timpul de muncă reprezintă timpul pe care salariatul îl folosește pentru îndeplinirea atribuțiilor de muncă.
         ART.17
         Pentru salariații angajați cu normă întreagă, durata normală a timpului de muncă este, de regulă, de 8 ore pe zi și de 40 de ore pe săptămână.
         ART.18
          (1) Programul de lucru în instituţie este de luni până vineri, între orele 7:30 și 15:30.
                Programul de lucru cu publicul începe la ora 9:00 şi se termină la ora 13:00, de luni până vineri.
          (2) Repartizarea timpului de muncă în cadrul săptămânii este, de regulă, de 8 ore pe zi, de luni până vineri.
          (3) Programul de lucru prevăzut la alin. (1) este obligatoriu pentru toți angajații instituției.
          (4) Conducerea primăriei are dreptul, respectând legislația în vigoare, să modifice programul de lucru în funcție de necesități.
          

          ART.19
          Salariații instituției beneficiază de repaus săptămânal, care se acordă în două zile consecutive la sfârșit de săptămână.
          ART.20
(1) Munca prestată în afara programului de lucru este considerată muncă suplimentară.
           (2) Orele suplimentare pot fi efectuate de angajați numai din dispoziția conducătorului autorității sau instituției publice, în cazurile și condițiile prevăzute de legislația în vigoare.
           (3) Munca suplimentară nu poate fi efectuată fără acordul salariatului cu excepția unor lucrări urgente.
           (4) Munca suplimentară se compensează prin ore libere pentru orele efectuate peste program în condițiile legislației în vigoare.
          ART.21
           (1) Angajații pot beneficia, potrivit legii, de concedii de odihnă, concedii pentru studii și concedii fără plată la cererea celor interesați.
           (2) Dreptul la concediul de odihnă anual plătit este garantat tuturor salariaților. Concediul de odihnă se efectuează în fiecare an.
           (3) Efectuarea concediului de odihnă se face în baza unei programări, care se întocmește până la sfârșitul anului calendaristic, pentru anul următor, ținându-se seama de necesitatea asigurării continuării normale a activității și de interesele personalului angajat al instituției, iar ordinea efectuării concediilor de odihnă va fi stabilită eșalonat în tot cursul anului.
           (4) Propunerile de programare a concediilor se fac de către fiecare angajat în parte, se avizează de șeful ierarhic, se aprobă de către primar și se depune la Compartimentul Stare civilă, gestionare resurse umane.
         ART.22
           (1) Evidența prezenței la serviciu, se ține pe baza condicii de prezență pentru toți angajații primăriei, care se păstrează la Compartimentul Stare civilă, gestionare resurse umane.
           (2) În condica de prezență personalul va semna zilnic, la începutul și sfârșitul programului de lucru, aceasta fiind verificată de către primarul comunei, iar în lipsa acestuia de către viceprimar.
           (3) În cazul în care angajatul întârzie sau absentează de la locul de muncă și acest lucru se datorează unor situații neprevăzute sau a unor motive independente de voința angajatului, salariatul are obligația de a informa conducerea primăriei și șeful ierarhic în aceeași zi sau cel mult în următoarea zi lucrătoare.

                                                                       
CAPITOLUL III
DREPTURILE ȘI OBLIGAȚIILE PĂRȚILOR

           Drepturile și obligațiile angajaților 

         ART.23 Drepturi:
· dreptul la opinie;
· dreptul la informare cu privire la deciziile care se iau și care-i vizează direct pe angajați;
· dreptul la egalitate de șanse și tratament;
· dreptul la asociere sindicală;
· dreptul la asociere în organizații profesionale;
· dreptul la grevă – fără să beneficieze de salariu și alte drepturi salariale;
· dreptul la un salariu, prime și alte drepturi salariale în condițiile legislației privind salarizarea personalului plătit din fonduri publice;
· dreptul la repaus săptămânal, concediul de odihnă și concediul medical;
· în timpul concediului medical, de boală, de maternitate și a celor pentru creșterea și îngrijirea copilului, raporturile de serviciu nu pot înceta și nu pot fi modificate decât din inițiativa angajatului;
· stabilitate în muncă, raportul de serviciu sau de muncă, neputând să înceteze sau să fie modificat decât în cazurile prevăzute de lege;
· dreptul de a fi ales sau numit într-o funcție de autoritate sau demnitate publică;
· dreptul la asistență medicală, proteze și medicamente;
· dreptul la recunoașterea vechimii în muncă, în specialitate și în grad profesional;
· condiții corespunzătoare de muncă, de protecția muncii, de pensie și de alte drepturi de asigurări sociale prevăzute de lege;
· dreptul la protecția legii în exercitarea atribuțiilor de serviciu;
· drepturi ale membrilor familiei funcționarului public sau personalului contractual, în situația decesului acestuia, stabilite în condițiile legislației în vigoare;
· dreptul de a fi despăgubit pentru prejudiciile materiale suferite din culpa autorității sau instituției publice;
· dreptul de a desfășura activități remunerate în sectorul public și în sectorul privat, cu respectarea prevederilor legale privind incompatibilitățile și conflictul de interese. 

          ART.24 Obligații
· respectarea Constituției și a legilor țării; 
· să-și îndeplinească cu profesionalism, imparțialitate și în conformitate cu legea îndatoririle de serviciu și să se abțină de la orice faptă care ar putea să aducă prejudicii prestigiului instituției;
· să-și îndeplinească atribuțiile ce-i revin conform fișei postului;
· să respecte disciplina muncii;
· să respecte prevederile coprinse în prezentul regulament, precum și cele din contractul individual de muncă;
· să dovedească fidelitate față de instituție în executarea atribuțiilor de serviciu;
· să manifeste un comportament profesionist, precum și de a asigura, în condițiile legii, transparența administrativă pentru a căștiga și menține încrederea publicului în integritatea, imparțialitatea și eficacitatea autorităților și instituției publice;
· să respecte programul de lucru stabilit și să folosească cu eficiență timpul de muncă;
· angajații cu funcții de conducere sunt obligați să sprijine propunerile și inițiativele motivate ale personalului din subordine în vederea îmbunătățirii activității și a calității serviciilor publice oferite cetățenilor;
· să răspundă, potrivit legii, de îndeplinirea atribuțiilor ce le revin în funcția publică deținută, precum și a celor delegate;
· să se conformeze dispozițiilor primite de la superiorii ierarhici; angajatul are dreptul să refuze în scris și motivat, îndeplinirea dispozițiilor primite de la superiorul ierarhic, dacă le consideră ilegale; dacă cel care a emis dispoziția o formulează în scris, angajatul este obligat să o execute, cu excepția cazului în care aceasta este vădit ilegală;
· să păstreze secretul de stat, secretul de serviciu și confidențialitatea, în legătură cu faptele, informațiile sau documentele de care iau cunoștință în exercitarea atribuțiilor de serviciu, cu excepția celor de interes public;
· să se prezinte la serviciu în stare corespunzătoare îndeplinirii în bune condiții a sarcinilor ce le revin;
· să-și perfecționeze pregătirea profesională, să respecte normele de protecție a muncii și de prevenire a incendiilor sau a oricăror altor situații care ar putea pune în primejdie clădirile, viața și integritatea corporală a sa sau a altor persoane;
· să cunoască conținutul actelor normative, regulamentelor și a al oricăror altor dispoziții cu caracter normativ în legătură cu atribuțiile și sarcinile de serviciu, referitoare la activitatea desfășurată, conformânde-se acestora întocmai;
· să se abțină în exercitarea sarcinilor ce îi revin de la exprimarea sau manifestarea publică a convingerilor lor politice, să nu favorizeze vreun partid politic și să nu participe la activități politice în timpul programului de lucru;
· angajaților le este interzis să solicite sau să accepte, direct sau indirect, pentru ei sau pentru alții în considerarea funcției lor, daruri sau alte avantaje;
· angajaților le este interzis să primească direct cereri a căror rezolvare intră în competența lor, sau să discute direct cu petenții, cu excepția celor cărora le sunt stabilite asemenea atribuții, precum și să intervină pentru soluționarea acestor cereri;
· să nu se prezinte la serviciu sub influența băuturilor alcoolice și să nu introducă, distribuie sau consume băuturi alcoolice sau substanțe halucinogene în cadrul instituției;
· să respecte prevederile legale privind circuitul documentelor în cadrul instituției;
· angajații au obligația să respecte întocmai regimul juridic al conflictului de interese și al incompatibilităților, stabilite potrivit legii.

    Drepturile și obligațiile instituției în calitate de angajator
              ART.25   Drepturi:
· să stabilească modul de organizare și funcționare a instituției;
· să stabilească prin fișa postului, cu respectarea dispozițiilor legale, atribuțiile corespunzătoare pentru funcționarii publici și salariații contractuali;
· să emită dispoziții cu caracter obligatoriu pentru toate categoriile de personal sau pentru o parte a acestuia sau, dispoziții cu caracter individual, sub rezerva legalității acestora;
· să exercite controlul asupra modului de îndeplinire a atribuțiilor de serviciu și să monitorizeze acest fapt prin fișe de evaluare individuale anuale;
· să ia măsuri pentru întărirea disciplinei muncii, să constate săvârșirea abaterilor disciplinare și să aplice sancțiunile corespunzătoare, conform legii, contractului individual de muncă sau Regulamentului intern de organizare și funcționare al U.A.T.
ART.26  Obligații 
· să informeze personalul asupra condițiilor de muncă și asupra relațiilor de subordonare, coordonare și colaborare care privesc relațiile de muncă și competențele fiecărui post;
· să asigure permanent condițiile corespunzătoare de muncă, tehnice și organizatorice;
· să acorde salariaților toate drepturile ce decurg din prevederile legale, din contractul colectiv de muncă aplicabil și din contractele individuale de muncă;
· să comunice periodic salariaților situația economică și financiară a instituției;
· să se consulte cu reprezentanții sindicatului sau, după caz, cu reprezentanții salariaților în privința deciziilor susceptibile să afecteze substanțial drepturile și interesele acestora;
· să plătească toate contribuțiile și impozitele aflate în sarcina sa, precum și să rețină și să vireze contribuțiile și impozitele datorate de salariați, în condițiile legii;
· să înființeze registrul general de evidență a salariaților și să opereze înregistrările prevăzute de lege;
· să elibereze, la cerere, toate documentele care să ateste calitatea de salariat a solicitantului;
· să asigure, în limitele prevederilor legale privind transparența și dreptul cetățeanului la informații de interes public, confidențialitatea datelor cu caracter personal ale salariaților;
· să asigure fondurile necesare pentru participarea salariaților la cursuri de formare profesională pe domenii de activitate.
ART.27
                Primarul comunei are obligația de a aduce la cunoștința angajaților instituției prevederile prezentului Regulament de organizare și funcționare și să procedeze la aducerea acestuia la cunoștință publică prin afișarea la sediul instituției și pe pagina de internet.
               ART.28
               Drepturile și obligațiile unității prevăzute în prezentul Regulament de organizare și funcționare, se completează și se întregesc cu prevederile reglementărilor din domeniul raporturilor de muncă, precum și din jurisdicția muncii.




CAPITOLUL IV
ATRIBUȚIILE PRINCIPALE ALE COMPARTIMENTELOR APARATULUI DE SPECIALITATE AL PRIMARULUI COMUNEI GÂDINȚI

1. Compartiment implementare proiecte finanțate din fonduri interne și externe

 ART.29
  Scopul principal al compartimentului este inițierea și implementarea proiectelor cu finanțare europeană și alte fonduri externe.
         ART.30
Inspectorul din cadrul Compartimentului implementare proiecte finanțate din fonduri interne și externe are următoarele atribuții:
· participă la elaborarea strategiei de dezvoltare locală, a programelor, a studiilor, analizelor şi statisticilor necesare fundamentării şi implementării politicilor publice şi punerea în aplicare, în vederea realizării competenţei autorităţii sau instituţiei publice pentru implementarea proiectelor finanțate din fonduri interne și externe;
· identifică proiecte de finanțare prin programele Uniunii Europene sau a altor surse interne/externe de finanțare nerambursabilă, cu aplicabilitate locală;
· propune inițierea și dezvoltarea unor contacte directe între conducerea U.A.T.-ului și principalii finanțatori ai unor proiecte de dezvoltare locală; 
· propune realizarea de parteneriate cu alte instituții/organizații cu abilități în managementul strategic și dezvoltării durabile;
· asigură monitorizarea implementării proiectelor aflate în derulare și raportarea către autoritățile contractante;
· propune elaborarea de studii și proiecte în vederea depunerii cererilor de finanțare; 
· întocmește referate și rapoarte de specialitate potrivit competențelor postului în vederea fundamentării  proiectelor de hotărâri și a proiectelor de dispoziții privind implementarea și derularea proiectelor finanțate din fonduri interne și externe;
· elaborează proiecte de acte administrative normative și individuale precum și alte reglementări specifice compartimentului;
· asigură arhivarea documentelor și depune la depozitul arhivei, pe bază de inventar şi proces-verbal de predare-primire documentele create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic aprobat;
· asigură inițierea și actualizarea procedurilor de sistem și operaționale din cadrul compartimentului.

2. Compartiment urbanism și amenajarea teritoriului

   ART.31
            Scopul principal al compartimentului este aplicarea și executarea legilor, efectuarea de studii, asigurarea relațiilor de îndrumare, elaborarea unor proiecte de reglementări, întocmirea de lucrări pregătitoare pentru luarea deciziilor, privitoare la urbanism și amenajarea teritoriului.
           ART.32
            Inspectorul din cadrul compartimentului urbanism și amenajarea teritoriului îndeplinește următoarele principale atribuții:
· verifică și analizează documentațiile și avizele depuse de către beneficiar, pentru obținerea certificatului  de  urbanism  și  autorizațiilor  de construcție, cu  respectarea  competențelor legale;
· întocmește documentele necesare pentru eliberarea certificatelor de urbanism și autorizațiilor de construire/desființare și le prezintă spre aprobare și semnare;
· ține evidența autorizațiilor de construire și a certificatelor de urbanism eliberate în registrele corespunzătoare;
· ține evidența certificatelor de urbanism și a autorizațiilor de construire/desființare emise de Consiliul Județean Neamț;
· controlează în teritoriu respectarea autorizațiilor de construire/desființare eliberate și a termenelor de valabilitate, informează conducerea și propune luarea de măsuri și aplicarea de sancțiuni în cazul încălcării prevederilor legale; 
· ține registrul de evidență a proceselor-verbale de contravenție, întocmite și aprobate de persoanele împuternicite și le înaintează compartimentului financiar-contabil, impozite și taxe locale în vederea debitării și încasării;
· întocmește avizele  solicitate  de Consiliul  Județean Neamț, în vederea eliberării  certificatului de urbanism și răspunde de evidența acestor avize;
· întocmește și supune spre avizare și aprobare documentațiile de urbanism în vederea concesionării terenurilor aparținând domeniului public și privat al comunei: 
· întocmește referate, rapoarte de specialitate potrivit competențelor postului în vederea fundamentării  proiectelor de hotărâri  privind  concesionarea, vânzarea și  închirierea  terenurilor aparținând  domeniului  public/privat al comunei. 
· contribuie la inventarierea bunurilor din domeniul public și privat al comunei, manifestând toată disponibilitatea. 
· participă ori de câte ori este necesar la instruirile organizate de consiliul județean;
· urmărește comportarea în timp și funcționalitatea construcțiilor, instalațiilor și dotărilor tehnico-edilitare aflate în patrimonial consiliului local, face propuneri pentru obținerea fondurilor necesare pentru executarea lucrărilor de întreținere, reparații curente, reparații capitale, conform normelor în vigoare; întocmește devizele și situațiile de lucrări necesare lucrărilor de reparații curente;
· îndeplinește obligațiile ce revin beneficiarului în pregatirea, finanțarea și executarea lucrărilor noi de investiții din bugetul local sau alte fonduri, fiind sprijinit de către direcția de specialitate din cadrul Consiliului Județean. 
· în măsura în care este nominalizat în comisia de recepție a lucrărilor își va exercita calitatea de membru în comisie conform obligațiilor și drepturilor stabilite în Regulamentul de recepție a lucrărilor de construcție și instalațiilor aferente;
· întocmește documentația necesară înaintării proceselor verbale premergătoare obținerii titlurilor de proprietate pe care o înaintează comisiei locale de fond funciar pentru a se pronunța, după care o prezintă secretariatului tehnic al comisiei județene pentru stabilirea dreptului de proprietate privată asupra terenurilor; 
· -întocmește tabelele cu cetățenii ce dețin terenuri agricole pe raza altor unități administrativ-teritoriale pe care le înaintează spre avizare comisiilor de fond funciar respective, după care le înaintează comisiei județene pentru stabilirea  dreptului de proprietate privată asupra terenurilor;
· întocmește tabelelor parcelare  cu datele privind poziția și anexa validată pentru fiecare proprietar, informând despre eventualele neconcordanțe președintele comisiei comunale, propunând măsuri de remediere;
· ține evidența terenurilor ce aparțin propretarilor validați în alte localități urmărind ca aceste terenuri să fie incluse în tabele de disponibilizare aprobate;
· operează toate modificările intervenite în anexele deja validate pe baza hotărârilor comisiei județene. 
· asigură punerea în aplicare a hotărârilor judecătorești definitive privind anularea, modificarea și completarea documentațiilor validate și întocmește documentația necesară.
· asigură ținerea evidenței titlurilor de proprietate eliberate și cele care sunt de eliberat, propunând măsuri concrete cu termene de execuție pe care le va prezenta președintelui comisiei;
· pune la dispoziție toate informațiile necesare în cazul acțiunilor introduse în instanță de cei nemulțumiti în legătură cu hotărârile comisiei județene de stabilire a dreptului de proprietate privată asupra terenurilor în vederea formulării întâmpinărilor de către secretarul general al comunei;
· întocmește situațiile operative pe linia aplicării legilor funciare, informând președintele comisiei locale despre stadiul aplicării, propunând și măsuri concrete.
· întocmește planificarea cu cetățenii care trebuie să se prezinte la comisia locală pentru definitivarea proceselor verbale premergătoare eliberării titlurilor de proprietate, activitate desfășurată împreună cu responsabilul completării registrului agricol.
· răspunde de aplicarea legislației în domeniu, a hotărârilor consiliului local și a dispozițiilor primarului comunei;
· participă la elaborarea proiectelor de acte normative și a altor reglementări specifice instituției publice în domeniul urbanismului și a amenajării teritoriului și asigură avizarea acestora;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea de urbanism și amenajarea teritoriului
· elaborează proiecte de acte administrative normative și individuale precum și alte reglementări specifice compartimentului;
· răspunde de arhivarea și depune la depozitul arhivei, pe bază de inventar şi proces-verbal de predare-primire, a documentelor create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul documentelor.
· asigură inițierea și actualizarea procedurilor de sistem și operaționale din cadrul compartimentului;

3. Compartiment achiziții publice

            ART.33
            Scopul principal al postului:   
            Aplicarea prevederilor următoarelor acte normative:	Legea nr. 98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare. 
            ART.34
            Consilierul achiziții publice din cadrul compartimentului achiziții publice are următoarele atribuții:
· elaborarea programului anual al achizițiilor publice, pe baza referatelor de necesitate și a priorităților comunicate de celelalte compartimente din cadrul autorității contractante;
· elaborează sau, după caz, coordonează activitățile de elaborare a documentației de atribuire ori, în cazul organizării unui concurs de soluții, a documentației de concurs;
· îndeplinește obligațiile referitoare la publicitate, astfel cum sunt acestea prevăzute de lege, aplicarea și finalizarea procedurilor de atribuire, constituirea și păstrarea dosarului achiziției publice;
· transmite în SEAP, trimestrial, o notificare cu privire la achizițiile directe grupate pe necesitate;
· urmărește respectarea prevederilor legale cu privire la executarea contractelor de achiziții publice, informează în scris conducătorul instituției ori de câte ori sunt încălcări sau nu sunt respectate întocmai clauzele prevăzute în contractele de achiziții publice;
· întocmește, înregistrează și conduce evidența tuturor contractelor de achiziții publice încheiate de către comuna Gâdinți în registrul special de evidență a contractelor aprobate de primar;
· transmite informații, note interne care conțin date sau proceduri de urmat pentru atribuirea, încheierea și executarea contractelor de achiziții publice;
· conlucrează direct cu inspectorul de specialitate din cadrul Compartimentului contabilitate-financiar, impozite și taxe locale privind alocarea resurselor bugetare și utilizarea lor conform clauzelor contractuale din contractele de achiziții publice; 
· întocmește documentațiile în vederea demarării procedurilor de achiziții publice și participă la elaborarea caietelor de sarcini;
· întocmește lucrările pregătitoare pentru luarea deciziilor, propune inițierea proiectelor de acte administrative, întocmește documentația și raportul de specialitate la proiectele de hotărâri ale Consiliului local privind aprobarea indicatorilor tehnico-economici în vederea realizării de lucrări de utilitate publică și a altor proiecte de investiții și achiziții, precum și la proiectele de dispoziții cu aplicabilitate în domeniul achizițiilor publice; 
· verifică conținutul și încadrarea în prevederile legale a documentațiilor tehnico-economice;
· asigură confidențialitatea în ceea ce privește soluțiile și valorile unor documentații prevăzute în actele normative;
· participă în comisiile de evaluare în cadrul procedurilor de achiziție;
· face parte din comisia pentru evaluarea ofertelor, selectarea și adjudecarea ofertelor câștigătoare pentru achizițiile publice la care nu este obligatorie licitația;
· participă la întocmirea programului anual al achizițiilor publice de lucrări, servicii și bunuri și urmărește actualizarea permanentă a acestuia;
· elaborează conținutul documentațiilor de atribuire în vederea demarării procedurilor de atribuire a contractelor de achiziție publică;
· selectează modalitatea de realizare a achizițiilor publice, respectiv prin achiziție directă, sau, după caz, prin utilizarea uneia dintre procedurile de atribuire;
· elaborează nota justificativă pentru procedura selectată;
· utilizează mijloacele electronice puse la dispoziție de către SEAP;
· completează și actualizează Formularul de integritate (ANI) aferent procedurilor de achiziții publice;
· răspunde de respectarea regulilor privind evitarea conflictului de interese pe parcursul aplicării procedurii de atribuire a contractelor de achiziții publice, de constituirea și activitatea comisiilor specifice fiecărui tip de procedură;
· răspunde de respectarea modalităților de desfășurare a procedurilor de atribuire selectate și lansate;
· participă la evaluarea și redactarea documentelor pe parcursul evaluării ofertelor, inclusiv solicitărilor de clarificări și a raportului procedurii de atribuire;
· întocmește contractul de achiziție publică și îl înaintează spre verificare, avizare și semnare entităților abilitate din cadrul autorității contractate;
· întocmește și păstrează dosarul achiziției publice cu toate documentele aferente conținute de acesta, specificate conform legislației în vigoare;
· urmărește contractele de achiziții publice privind execuția de lucrări și prestări de servicii, periodic verifică stadiul de realizare a contractelor de achiziții publice din punct de vedere calitativ, cantitativ și valoric;
· face parte din comisiile de recepție a lucrărilor și serviciilor, pregătește și asigură recepția lucrărilor de investiții, reparații sau servicii, întocmește procesele verbale de recepție a documentațiilor tehnico-economice, a bunurilor și serviciilor achiziționate, a lucrărilor, la terminare și de recepție finală;
· verifică dacă a fost efectuată o recepție calitativă și cantitativă pentru produsul, serviciul sau lucrarea aferentă facturii;
· urmărește decontarea lucrărilor la obiectivele de investiții și reparații;
· verifică, din punct de vedere tehnic de specialitate, ofertele de bunuri, lucrări și prestări de servicii;
· urmărește derularea execuției lucrărilor de investiții și reparații în teren;
· verifică situațiile de lucrări ce se execută și propune acceptarea lor la plată;
· solicită, analizează și tine evidența ofertelor de preț;
· rezolvă lucrările repartizate la termenele stabilite prin lege și le arhivează;
· întocmește documentațiile privind vânzarea, concesionarea, închirierea și locația de gestiune a domeniului public și privat și organizarea licitațiilor publice;
· urmărește și asigură rezolvarea cererilor și petițiilor ce fac obiectul achizițiilor publice;
· răspunde și semnează pentru lucrările întocmite;
· asigură confidențialitatea informațiilor de serviciu și a documentelor ce fac obiectul achizițiilor publice;
· elaborează, utilizează și arhivează documentația de atribuire a contractelor de achiziție publică;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea de achiziții publice;
· elaborează proiecte de acte administrative normative și individuale precum și alte reglementări specifice compartimentului;
· răspunde de  arhivarea și depune la depozitul arhivei, pe bază de inventar şi proces-verbal de predare-primire, a documentelor create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic aprobat.
· inițiază și solicită actualizarea procedurilor de sistem și operaționale din cadrul compartimentului;

4. Compartiment administrativ
     ART.35
          Scopurile principale ale posturilor din cadrul compartimentului sunt: conducerea pe drumurile publice a autovehiculelor aflate în dotarea instituției, asigurarea funcționării corespunzătoare a mijloacelor de transport ale unității, asigurarea permanenței  la  sediul  unității  ori  de câte  ori se constată cazuri de forță majoră, asigurarea curățeniei în cadrul Primăriei comunei Gâdinți și a dependențelor acesteia, depozitarea în bune condiții a materialelor procurate pentru buna funcționare a instituției.
          ART.36
          Muncitorul are următoarele atribuții:
· conducerea pe drumurile publice a autovehiculelor aflate în dotarea instituției;
· verificarea mijloacelor de transport înainte de plecarea în cursă;
· urmărirea stării tehnice a mijloacelor de transport și anunțarea șefului direct la sesizarea unor defecțiuni;
· realizarea reparațiilor necesare la mijloacele auto în măsura în care pot fi efectuate; 
· stabilirea necesarului de piese de schimb și carburanți și emiterea comenzilor necesare către șeful direct;
· întocmirea documentelor necesare pentru evidențierea intervențiilor efectuate și predarea la timp către compartimentele autorizate.
            ART.37
            Îngrijitorul are următoarele atribuții:
· execută curățenia în cadrul Primăriei comunei Gâdinți și a dependențelor acesteia;
· răspunde  de  buna  depozitare  și  gestionare  a  materialelor  primite  de  la  gestionarul  unității;
· asigură alimentarea centralei în vederea încălzirii birourilor din cadrul Primăriei comunei Gâdinți;
· asigură  permanența  la  sediul  unității  ori  de  câte  ori  se  constată  cazuri de forță majoră.

5. Compartiment contabilitate-financiar, impozite și taxe locale

        ART.38
         Scopul principal al compartimentului este aplicarea și executarea legilor și a altor reglementări, activități de birou sau de control, referitoare la activitățile de contabilitate, financiar, impozite și taxe.
         ART.39
         Inspectorul, coordonatorul compartimentului, îndeplinește următoarele atribuții: 
· asigură elaborarea bugetului de venituri și cheltuieli, atât în faza de proiect cât și în cea definitivă;
· asigură elaborarea bugetelor activităților autofinanțate potrivit dispozițiilor legale;
· propune rectificarea bugetului;
· întocmește contul anual de închidere a exercițiului bugetar pe anul precedent, în vederea adoptării acestuia de către consiliul local.
· întocmește documentațiile referitoare la modificarea repartizării pe trimestre a cheltuielilor, a efectuării virărilor de credite bugetare între subdiviziunile clasificației bugetare și le înaintează spre abrobare, după caz, consiliului local sau ordonatorului principal de credite;
· analizează lunar situația realizării veniturilor și cheltuielilor bugetului, informează conducerea instituției asupra modului de realizare a acestora și propune măsurile necesare care trebuie luate atunci când se constată că acestea nu se realizează conform prevederilor legale;
· întocmește documentația necesară deschiderii creditelor bugetare pentru efectuarea cheltuielilor aprobate de buget, răspunde de corectitudinea întocmirii documentelor ce se înaintează la trezorerie, asigură efectuarea încasărilor și plăților în numerar sau prin conturile deschise la trezoreria operativă;
· conduce organizarea contabilității în partidă dublă și ținerea ei la zi potrivit prevederilor Legii nr. 82/1991 republicată, cu modificările și completările ulterioare, asigurând înregistrarea cronologică și sistematică în contabilitate a tuturor operațiunilor patrimoniale în funcție de natura lor, potrivit planului de conturi și normelor metodologice emise de Ministerul Finanțelor Publice;
· - operează și transmite date financiar-contabile în Sistemul electronic național de raportare FOREXEBUG;
· exercită controlul zilnic asupra operațiunilor efectuate prin casierie, confruntând chitanțele cu jurnalul zilnic de încasări și ia masuri corespunzătoare pentru evitarea unor situații în afara legii, asigură îndeplinirea prevederilor Legii nr. 22/1969 privind constituirea de garanții materiale pentru gestiuni;
· menționează în registrul de casă constatările făcute și termenele de remediere, dacă este cazul;     
· aordă viză de control financiar preventiv pentru plățile efectuate din bugetul local și răspunde pentru legalitatea și eficiența operațiunilor cuprinse în documentele prezentate de compartimentele de specialitate; 
· întocmește închiderea lunară a veniturilor și cheltuielilor pe capitole bugetare și articole de cheltuieli, întocmind balanța de verificare în baza notelor contabile la salarii, materiale, investiții și venituri proprii;
· întocmește bilanțul, respectiv darea de seamă contabilă și anexele, lunar, trimestrial și anual și le depune la Directia Generală a Finanțelor Publice;
· întocmește borderourile de rețineri și ordinele de plată; 
· verifică lunar și acordă viza de control financiar preventiv pentru statele de plată a salariilor și altor drepturi cuvenite personalului primăriei și consilierilor comunali cu privire la: drepturile salariale, sporurile, premiile, indemnizațiile pentru concediile de odihnă precum și cele pentru incapacitate temporară de muncă plătite din fondurile de salarii și din fondurile asigurărilor sociale, pentru personal,reținerile din salariile personalului pentru plata impozitelor pe salarii, a contribuției pentru pensia suplimentară, a contribuției pentru constituirea fondului de șomaj și a contribuției pentru constituirea fondului individual de sănătate conform reglementărilor legale în vigoare și efectuează viramentele aferente acestor obligații în conturile respective, reținerile din salariile personalului pentru cumpărături cu plata în rate, chirii sau alte obligații opozabile salariaților datorate terților în baza titlurilor executorii sau ca urmare a unor relații contractuale și efectuează viramentele respective;
· verifică și semnează ordinele de plată privind cheltuielile instituției;
· face propuneri pentru asigurarea numerarului aflat în casieria instituției și gospodărirea judicioasă a acestuia; 
· face propuneri consiliului local pentru efectuarea virărilor de credite potrivit Legii Finanțelor Publice;
· asigură îndeplinirea la timp și în conformitate cu dispozițiile legale a balanțelor de verificare, bilanțurilor anuale și trimestriale, precum și a situațiilor lunare privind principalii indicatori economico-financiari;
· asigură efectuarea inventarierii anuale a patrimoniului unității, urmăreste mișcările care se fac, în gestiuni, în cursul anului și asigură valorificarea procesului verbal de inventariere întocmit de comisia de inventariere; 
· răspunde de evidențierea în contabilitate a materialelor sau pieselor rezultate din dezmembrarea bunurilor aprobate spre casare în baza proceselor verbale ale Comisiei de casare; 
· verifică existența documentelor care să ateste recepționarea de materiale și bunuri de natura obiectelor de inventar și mijloace fixe livrate de furnizori și ia masuri în cazul constatării unor eventuale diferențe, în sensul regularizării diferențelor de inventar și înregistrării acestora în evidențele contabile;
· creează baza de date în calculator privind patrimoniul unității administrativ-teritoriale, atât pe coduri, cât și pe locuri de folosință;
· urmărește efectuarea, în numerar sau virament, către diverși terți, garanții, împrumuturi la diferite bănci, impozit pe salarii, CAS, fond de sănătate și fond șomaj a tuturor plăților efectuate prin trezorerie, ridică extrasul de cont și verifică exactitatea sumelor înscrise în acestea;
· întocmește balanța analitică trimestrială pentru obiecte de inventar, anual pentru mijloace fixe și lunar pentru materiale și ambalaje; urmărește modul de aprovizionare și distribuire a materialelor în unitate;
· întocmește fișe contabile pentru fiecare obiect de inventar sau mijloc fix;
· întocmește Registrul Jurnal;
· verifică statele de plată pentru acordarea ajutoarelor sociale și a alocațiilor;
· întocmește și depune Declarația 112 privind obligațiile de plată a contribuțiilor sociale, impozitul pe venit și evidența nominală a persoanelor asigurate;
· exercită control asupra activităților din târguri, oboare, piețe, locuri și parcuri de distracții și ia măsuri pentru buna funcționare a acestora;
· organizează și controlează pregătirea și perfecționarea profesională a cadrelor din cadrul compartimentului;
inițierea și actualizarea procedurilor de sistem și operaționale din cadrul compartimentului;
· răspunde de coordonarea activității în cadrul Compartimentului Contabilitate-financiar, impozite și taxe locale;
· îndeplinește orice alte atribuții legate de activitatea financiar-contabilă a primăriei:
· asigură reconstituirea, în termen de 30 de zile de la constatare, a documentelor contabile pierdute, sustrase sau distruse;
· pune la dispoziția organelor de control documentele solicitate, acordă acestora sprijinul necesar desfășurării acțiunilor de control și pune în aplicare măsurile dispuse de către acestea prin actele de control încheiate și însușite de conducerea instituției;
· prezintă periodic informări primarului asupra modului de realizare a situației financiare pe unitate și propune măsuri, pentru îmbunătățirea activității din acest punct de vedere. 
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect bugetul aprobat;
· elaborează proiecte de acte administrative normative și individuale precum și alte reglementări specifice compartimentului;
· asigură arhivarea documentelor contabile astfel încât să permită păstrarea acestora în formă originală, grupate în funcție de natura operațiunilor, în ordine cronologică în cadrul exercițiului financiar la care acestea se referă, precum și în consultarea acestora în termenele prevăzute de lege; 
· asigură inițierea și actualizarea procedurile de sistem și operaționale din cadrul compartimentului;

ART.40
Inspectorul, responsabil de stabilirea și încasarea impozitelor și taxelor locale, amenzilor și a altor  tipuri de debite, verificare plăți și încasări, are următoarele atribuții:
· respectarea normelor, regulamentelor și procedurilor cu caracter general ce implică organizarea,    conduita și disciplina în cadrul unității administrativ-teritoriale, Regulamentul de organizare și funcționare, Regulamentul intern, Codul de etică; 
· stabilește valoare impozitelor datorate de persoanele fizice/juridice și urmărește impunerea tuturor clădirilor, terenurilor, mijloacelor de transport aflate în proprietatea contribuabililor persoane fizice și juridice și încasarea veniturilor pentru asigurarea inexistenței, la sfârșitul fiecărui an fiscal a pozițiilor de rol nelichidate;
· stabileste impozitele și taxele locale datorate de contribuabilii persoane juridice;
· emite deciziile de impunere și actele prin care se atestă dobândirea proprietății bunurilor;
· verifică și preia documentele necesare radierii autoturismelor proprietatea persoanelor fizice;
· verifică declarațiile de impunere și actele prin care se atestă dobândirea proprietății bunurilor, având la bază dosarele fiscale depuse de către contribuabili;
· operează scutirea de impozite cu respectarea prevederilor legale;
· stabilește în acord cu plafoanele aprobate de Consiliul local, valoarea de impozitare a clădirilor în vederea înstrăinării, respective dezbaterii succesorale;
· operează în evidența informatizată a programului de impozite și taxe;
· asigură urmărirea și încasarea impozitelor și taxelor locale precum și alte sume care constituie venituri ale bugetului local conform reglementărilor legale, de la contribuabilii persoane fizice și juridice;
· urmărește încasarea taxei de salubrizare, stabilită prin hotărârea consiliului local;
· deschide la începutul fiecărui an, rolurile fiscale;
· operează zilnic chitanțe și ordine de plată în registrele nominale de rol și în evidența informatizată,
· întocmește și înmânează pe orice cale contribuabililor, înștiințări de plată, somații, propriri, respectiv asigură predarea la compartimentul financiar-contabil a dovezilor de înmânare a acestora;
· ține evidența proceselor-verbale de contravenție, imputații, despăgubiri și urmărește încasarea sumelor respective prin întocmirea dosarelor individuale pentru amenzi, despăgubiri și cheltuieli penale, în baza documentelor primite și face confirmarea acestora;
· ține evidența nominală și centralizată a debitelor curente și restante, a majorărilor de întărziere și asupra încasării impozitelor, taxelor și a altor venituri ale bugetului și informează primarul cu privire la nivelul acestora comparativ cu evaluările bugetare, având în vedere:
· urmărește achitarea integrală și la termen a obligațiilor fiscale, pe baza datelor din evidențele ținute în aplicația electronica achiziționată, în registre și alte documente de evidență în format ecriptic.
· verifică cuantumul majorărilor de întârziere și pune în aplicare procedurile de executare silită întocmind în acest sens documentele oficiale pentru aplicarea măsurilor și formelor de executare silită;
· urmărește să nu intervină prescripția extintivă conform Codului fiscal sau noului Cod civil;
· în situația când există persoane care datorează bugetului local sume de bani, care din motive sociale nu pot fi plătite, va propune primarului scutirea acestora și va întocmi procesul-verbal de insolvență, în baza anchetei sociale;
· răspunde de integritatea, confidențialitatea și securitatea datelor din documentele conținute în dosarele fiscale;
· urmărește încasarea sumelor aferente contractelor de concesiune și închiriere privind bunurile aparținând domeniului public și privat al UAT-ului;
· pune la dispoziție documentele  ce stau la baza acțiunilor înaintate în instanță de transformare a amenzilor contravenționale în muncă în folosul comunității;
· operează în evidența informatizată a programului de impozite și taxe;
· verifică vizarea anuală a autorizaţiilor de funcţionare a persoanelor fizice autorizate și persoanelor juridice;
· urmărește încasarea sumelor aferente contractelor de concesiune și închiriere privind bunurile aparținând domeniului public și privat al UAT-ului;
· elaborează planul anual, respectiv trimestrial, de efectuare a inspecțiilor fiscal;
· răspunde de efectuarea inventarierii materiei impozabile în vederea fundamentării bugetului de venituri;
· accesează resursele sitemului informatic PATRIMVEN;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect stabilirea impozitelor și taxelor locale datorate de contribuabilii persoane fizice și juridice;
· elaborează proiecte de acte administrative normative și individuale precum și alte reglementări specifice compartimentului;
· întocmește și eliberează certificate fiscale;
· răspunde de  arhivarea și depune la depozitul arhivei, pe bază de inventar şi proces-verbal de predare-primire, a documentelor create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic aprobat.
· asigură inițierea și actualizarea procedurile de sistem și operaționale din cadrul compartimentului ;

Art.41 
Inspectorul, responsabil de încasarea impozitelor și taxelor locale, amenzilor și a altor  tipuri de debite,  plăți și încasări, are următoarele atribuții:
· respectarea normelor, regulamentelor și procedurilor cu caracter general ce implică organizarea,    conduita și disciplina în cadrul unității administrativ-teritoriale, Regulamentul de organizare și funcționare, Regulamentul intern, Codul de etică,
· efectuează încasări și plăți în numerar pentru persoane fizice și juridice, pe bază de documente legal întocmite;
· operează zilnic chitanțe și ordine de plată în registrele nominale de rol și în evidența informatizată;
· efectuează plăți și încasări privind operațiunile financiare desfășurate de unitatea administrativ-teritorială;
· ridică numerar în lei din trezorerie;
· înregistează mijloacelor de transport în Registrul de evidență a mijloacelor de transport supuse înmatriculării și/sau nesupuse înmatriculării;
· încasează sumele aferente contractelor de concesiune și închiriere privind bunurile aparținând domeniului public și privat al UAT-ului;
· întocmește zilnic registrul de casă al încasărilor și plăților în numerar;
· asigură urmărirea și încasarea impozitelor și taxelor locale, precum și alte sume care constituie venituri ale bugetului local conform reglementărilor legale, de la contribuabilii persoane fizice și juridice;
· colaborează la elaborarea planului anual, respectiv trimestrial de efectuare al inspecțiilor fiscale;
· participă la efectuarea inventarierii materiei impozabile în vederea fundamentării bugetului de venituri;
· asigură gestionarea bunurilor mobile și imobile aflate în patrimoniul unității administrativ-teritoriale, precum și la cele procurate, efectuând operațiuni de recepție și predare a materialelor procurate;
· asigură înregistrarea mijloacelor de transport în Registrul de evidență a mijloacelor de transport supuse înmatriculării și/sau nesupuse înmatriculării (REMTII);
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect bugetul aprobat;
· elaborează proiecte de acte administrative normative și individuale precum și alte reglementări specifice compartimentului;
· asigură arhivarea documentelor contabile astfel încât să permită păstrarea acestora în formă originală, grupate în funcție de natura operațiunilor, în ordine cronologică în cadrul exercițiului financiar la care acestea se referă, precum și în consultarea acestora în termenele prevăzute de lege; 
· asigură inițierea și actualizarea procedurile de sistem și operaționale din cadrul compartimentului;

6. Compartiment stare civilă, gestionare resurse umane

        ART.42
        Scopul principal al compartimentului este întocmirea actelor de stare civilă și gestionarea resurselor umane.
ART.43
             Activitatea de stare civilă este îndeplinită de inspectorul din cadrul compartimentului stare civilă, gestionare resurse umane, care are următoarele atribuții:
· întocmește, la cerere sau din oficiu, potrivit legii, acte de naştere, de căsătorie şi de deces, în dublu exemplar, şi eliberează persoanelor fizice îndreptăţite certificate doveditoare privind actele şi faptele de stare civilă înregistrate;
· înscrie menţiuni pe marginea actelor de stare civilă aflate în păstrare şi trimit comunicări de menţiuni pentru înscriere în registrele de stare civilă - exemplarul I sau, după caz, exemplarul II, în condiţiile prezentei metodologii;
· eliberează gratuit, la cererea autorităţilor publice, extrase pentru uz oficial de pe actele de stare civilă, precum şi fotocopii ale documentelor aflate în arhiva proprie, cu respectarea prevederilor Legii nr.16/1996, cu modificările şi completările ulterioare, precum şi Regulamentul  U.E nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE, cu modificările şi completările ulterioare;
· eliberează, la cererea persoanelor fizice, dovezi privind înregistrarea unui act de stare civilă, potrivit modelului prevăzut în anexa nr. 9; dovezile cuprind, după caz, precizări referitoare la menţiunile existente pe marginea actului de stare civilă;
· trimite structurilor de evidenţă a persoanelor din cadrul S.P.C.L.E.P., la care este arondată unitatea administrativ-teritorială, în termen de 10 zile de la data întocmirii actului de stare civilă sau a modificărilor intervenite în statutul civil, comunicări nominale pentru născuţii vii, cetăţeni români, ori cu privire la modificările intervenite în statutul civil al cetăţenilor români; actele de identitate ale persoanelor decedate ori declaraţiile din care rezultă că persoanele decedate nu au avut act de identitate se trimit la structura de evidenţă a persoanelor din cadrul S.P.C.L.E.P. de ultimul loc de domiciliu;
· trimite centrelor militare, până la data de 5 a lunii următoare înregistrării decesului, documentul de evidenţă militară aflat asupra cetăţenilor incorporabili sau recruţilor, potrivit modelului prevăzut în anexa nr. 10;
· ia măsurile necesare păstrării registrelor şi certificatelor de stare civilă în condiţii care să asigure evitarea deteriorării sau a dispariţiei acestora şi asigură spaţiul necesar destinat desfăşurării activităţii de stare civilă;
· primește cererile de schimbare a numelui pe cale administrativă şi documentele prezentate în motivare, pentru a fi transmise, spre verificare, D.J.E.P. la care este arondată unitatea administrativ-teritorială;
· primește cererile de înscriere de menţiuni cu privire la modificările intervenite în străinătate, în statutul civil al persoanei, determinate de divorţ, adopţie, schimbare de nume şi/sau prenume, precum şi documentele ce susţin cererile respective, pe care le înaintează D.E.P.A.B.D., în vederea avizării înscrierii menţiunilor corespunzătoare sau, după caz, a emiterii aprobării;
· primește cererile de transcriere a certificatelor şi extraselor de stare civilă procurate din străinătate, însoţite de actele ce le susţin, întocmesc referatul cu propunere de aprobare sau respingere a cererii de transcriere pe care îl înaintează, împreună cu întreaga documentaţie, în vederea avizării prealabile de către D.J.E.P. în coordonarea cărora se află;
· primește cererile de rectificare a actelor de stare civilă şi efectuează verificări pentru stabilirea cu exactitate a erorilor depistate în cuprinsul actelor de stare civilă sau a menţiunilor înscrise pe acestea, întocmesc documentaţia şi referatul cu propunere de aprobare sau respingere şi le înaintează D.J.E.P., pentru aviz prealabil, în vederea emiterii dispoziţiei de aprobare/respingere de rectificare de către primarul unităţii administrativ-teritoriale competente;
· primește cererile de reconstituire şi întocmire ulterioară a actelor de stare civilă, întocmesc documentaţia şi referatul prin care se propune primarului unităţii administrativ-teritoriale emiterea dispoziţiei de aprobare sau respingere, cu avizul prealabil al D.J.E.P.;
· înaintează la D.J.E.P. exemplarul II al registrelor de stare civilă, în termen de 30 de zile de la data când toate filele din registru au fost completate, după ce au fost operate toate menţiunile din registrul de stare civilă - exemplarul I;
· sesizează imediat D.J.E.P.Neamț, în cazul pierderii sau furtului unor documente de stare civilă cu regim special; 
· eliberează, la cererea persoanelor fizice îndreptăţite, certificate care să ateste componenţa familiei, necesare reîntregirii familiei aflate în străinătate, potrivit modelelor aprobate.
· efectuează verificările necesare avizării cererilor de reconstituire şi de întocmire ulterioară a actelor de stare civilă pentru cetăţenii români şi persoanele fără cetăţenie domiciliate în România;
· efectuează verificări şi întocmește referate cu propuneri în vederea avizării de către D.J.E.P. a cererilor de transcriere a certificatelor/extraselor de stare civilă eliberate de autorităţile străine, precum şi a cererilor de rectificare a actelor de stare civilă;
· efectuează verificări şi întocmește referate cu propuneri în dosarele având drept obiect anularea, completarea, modificarea pe cale judecătorească a actelor de stare civilă şi a menţiunilor existente pe marginea acestora, declararea judecătorească a dispariţiei şi a morţii unei persoane, precum şi înregistrarea tardivă a naşterii;
· înscrie în registrele de stare civilă, de îndată, menţiunile privind dobândirea, redobândirea sau renunţarea la cetăţenia română, în baza comunicărilor primite de la D.E.P.A.B.D. prin structura de stare civilă din cadrul D.J.E.P.;
· efectuează verificări cu privire la cererile de schimbare a numelui pe cale administrativă;
· colaborează cu direcţiile de sănătate judeţene şi a municipiului Bucureşti şi cu maternităţile pentru prevenirea cazurilor de internare a gravidelor fără acte de identitate asupra lor sau a căror identitate nu este cunoscută şi a cazurilor de părăsire a copiilor nou-născuţi şi neînregistraţi la starea civilă;
· transmite trimestrial la D.J.E.P. situaţia indicatorilor specifici, potrivit modelului prevăzut în anexele specifice;
· transmite trimestrial situația privind activitatea de stare civilă la S.P.C.L.E.P. Roman;
· radiază din Registrul electoral, alegătorii decedați în termen de 48 de ore de la data înregistrării actului de deces;
· arhivează actele de stare civilă și alte acte ce fac obiectul acestei activități;
· soluționează și rezolvă orice alte lucrări privind starea civilă ce îi revin în baza sarcinilor rezultate din legislație și repartizate spre rezolvare;
· păstrează confidențialitatea informațiilor gestionate și răspunde pentru legalitatea acțiunilor intreprinse;
· își va însuși toate actele normative în materie de stare civilă, urmând o perfecționare profesională continuă; 
· participă şi răspunde pentru implementarea și dezvoltarea Sistemului de Control Intern Managerial la compartimentul stare civilă pentru aribuțiile stabilite prin prezenta;
· inițierză și solicită actualizarea procedurilor de sistem și operaționale din cadrul compartimentului;
           ART.44
           Inspectorul din cadrul compartimentului stare civilă, gestionare resurse umane, are următoarele atribuții pe linie de gestionare resurse umane:
· ține evidența modificărilor intervenite în cazul funcționarilor publici ,promovare în grad, promovare în clasă, modificare gradație, suspendare activitate în Registru funcționarilor publici și aplicațiile informatice ale ANFP ; 
· efectuează operațiunile privind încheierea CIM, modificări ale elementelor cuprinse în CIM, încetarea CIM, în aplicația REGES-ONLINE;
· ține evidența zilelor libere acordate cu recuperare, precum și a măsurilor de recuperare ale acestora;
· verifică condica de prezență și întocmește pe baza acesteia, foaia colectivă de prezență, lunar;
· întocmește, ține evidența fișelor de post și le actualizează ori de căte ori este necesar;
· arhivează copiile dosarelor personale ale salariaților ale căror raporturi de muncă ori contracte individuale de muncă încetează în condițiile legii;
· întocmește Raportul anual privind formarea profesională, pentru anul anterior;
· întocmește Planul de măsuri privind perfecționarea profesională, pentru anul în curs, pe care îl supune spre aprobare primarului;
· întocmește anual planul de perfecționare al funcționarilor publici și al personalului contractual în formele standard prevăzute de Ordinul Președintelui ANFP, pe care îl transmite ANFP;
· în calitate de persoană responsabilă cu raportările pe portalul de management al ANFP, verifică mesajele primite și transmite datele solicitate de către ANFP, operează modificările intervenite în statutul funcționarilor publici și încarcă documentele justificative;
· elaborează și propune proiecte de acte normative/individuale și a altor reglementări specifice instituției publice în domeniul activității de stare civilă și a resurselor umane;
· completează și publică pe site-ul instituției, la datele stabilite de lege, Lista funcțiilor/posturilor ocupate din cadrul Primăriei comunei Gâdinți;     
· gestionare resurse umane; răspunde la adresele primite de la alte instituții, repartizate către Compartimentul stare civilă,
· întocmește documentația necesară pentru organizarea concursurilor de recrutare și de promovare;
· răspunde de completarea și păstrarea în condiții de siguranță a dosarelor profesionale ale funcționarilor publici și a dosarelor personalului contractual;
· eliberează adeverințe cu privire la vechimea în muncă, vechime în specialitatea studiilor și activitățile desfășurate în cadrul instituției;
· ține evidența concediilor de odihnă și a celorlalte concedii legale;
· întocmește rapoarte în vederea acordării gradațiilor corespunzătoare vechimii în muncă; 
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea compartimentului.
· elaborează proiecte de acte administrative normative și individuale precum și alte reglementări specifice compartimentului;
· răspunde de  arhivarea și depune la depozitul arhivei, pe bază de inventar şi proces-verbal de predare-primire, a documentelor create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic aprobat
· inițiază și solicită actualizeză procedurile de sistem și operaționale din cadrul compartimentului;

7. Compartiment de asistență socială

         ART.45
          Pe linia activității de Asistență Socială compartimentul îndeplinește, în principal, atribuții privind sfera protecției sociale la nivelul comunei Gâdinți, precum și orice alte atribuții în sfera de activitate vizată.
      ART.46
      Inspectorii din cadrul compartimentului de asistență socială îndeplinesc următoarele atribuții:
· efectuează sondaje și anchete sociale pentru depistarea precoce a cazurilor de risc de excluziune socială sau a altor situații de necesitate în care se pot afla membrii comunitătii și, în funcție de situațiile constatate, propune măsuri adecvate în vederea sprijinirii acestor persoane;
· participă la elaborarea și fundamentarea propunerii de buget pentru finanțarea beneficiilor de asistență socială;
· elaborează, în concordanță cu strategiile naționale și județene, precum și cu nevoile locale identificate, strategia locală de dezvoltare a serviciilor sociale, pe termen mediu și lung, pentru o perioadă de 5 ani, respectiv de 10 ani, pe care o propune spre aprobare consiliului local și răspunde de aplicarea acesteia;
· elaborează planurile anuale de acțiune privind serviciile sociale administrate și finanțate din bugetul consiliului local și le propune spre aprobare consiliului local, care cuprind date detaliate privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice, bugetul estimat și sursele de finanțare;
· inițiază, coordonează și aplică măsurile de prevenire și combatere a situațiilor de marginalizare și excludere socială în care se pot afla anumite grupuri sau comunități;
· identifică familiile și persoanele aflate în dificultate, precum și cauzele care au generat situațiile de risc de excluziune socială;
· propune primarului, în condițiile legii, încheierea contractelor de parteneriat public-public și public-privat pentru susținerea dezvoltării serviciilor sociale;
· propune înființarea serviciilor sociale de interes local;
· colectează, prelucrează și administrează datele și informațiile privind beneficiarii, furnizorii publici și privați și serviciile administrate de aceștia și le comunică serviciilor publice de asistență socială de la nivelul județului, precum și Ministerului Muncii și Justiției Sociale, la solicitarea acestuia;
· solicită elaborarea și implementarea proiecte cu finanțare națională și internațională în domeniul serviciilor sociale;
· monitorizează și evaluează serviciile sociale;
· asigură informarea și consilierea beneficiarilor, precum și informarea populației privind drepturile sociale și serviciile sociale disponibile;
· colaborează permanent cu organizațiile societății civile care reprezintă interesele diferitelor categorii de beneficiari;
· sprijină dezvoltarea voluntariatului în serviciile sociale, cu respectarea prevederilor Legii nr. 78/2014 privind reglementarea activității de voluntariat în România, cu modificările ulterioare;
· comunică şi colaborează cu serviciile publice deconcentrate ale ministerelor şi instituţiilor care au responsabilităţi în domeniul asistenţei sociale, cu serviciile publice locale de asistenţă socială, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare;
· asigură și organizează activitatea de primire a solicitărilor privind beneficiile de asistență socială;
· coordonează măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;
· pentru beneficiile de asistență socială acordate din bugetul de stat realizează colectarea lunară a cererilor și transmiterea acestora către Agenția teritorială pentru plăți și inspecție socială;
· verifică îndeplinirea condițiilor legale de acordare a beneficiilor de asistență socială, conform procedurilor prevăzute de lege sau, după caz, stabilite prin hotărâre a consiliului local și pregătește documentația necesară în vederea stabilirii dreptului la măsurile de asistență socială, efectuează anchetele sociale la termenele stabilite de lege pentru acordarea beneficiilor sociale;
· întocmește dispoziții de acordare/respingere sau, după caz, de modificare/suspendare/încetare a beneficiilor de asistență socială acordate din bugetul local și le prezintă primarului pentru aprobare;
· comunică beneficiarilor dispozițiile cu privire la drepturile și facilitățile la care sunt îndreptățiți, potrivit legii;
· urmărește și răspunde de îndeplinirea condițiilor legale de către titularii și persoanele îndreptățite la beneficiile de asistență socială;
· furnizează și administrează serviciile sociale adresate copilului, familiei, persoanelor cu dizabilități, persoanelor vârstnice, precum și tuturor categoriilor de beneficiari prevăzute de lege, fiind responsabil de calitatea serviciilor prestate;
· asigură formarea continuă de asistenți personali, evaluează și monitorizează activitatea acestora în condițiile legii;
· completează livretele de familie;
· înregistrează și verifică cererile pentru acordarea alocației de stat pentru copii;
· primește și actualizează periodic actele de venituri sau de altă natură pentru toți beneficiarii de alocații de susținere a familiei;
· întocmește și comunică dispozițiile primarului în legătura cu stabilirea, modificarea, suspendarea, încetarea suspendării și încetarea plății pentru alocațiile de susținere a familiei;
· întocmește lunar situațiile centralizatoare pe care le trimite la AJPIS Neamț;
· primește cererile de acordare a ajutorului pentru încălzirea locuinței în sezonul rece, întocmește și comunică dispozițiile primarului în legătura cu cuantumul ajutorului bănesc stabilit;
· întocmește lunar în perioada sezonului rece centralizatoarele cu beneficiarii  de ajutor  pentru încălzirea locuinței, întocmește rapoartele statistice cu aceștia și le înaintează la AJPIS Neamț;
· planifică şi realizează activităţile de informare, formare şi îndrumare metodologică, în vederea creşterii performanţei personalului care administrează şi acordă servicii sociale;
· colaborează cu instituții publice în vederea identificării situațiilor deosebite ce apar în domeniul asistenței și protecției sociale, a cauzelor apariției acestor situații și a stabilirii măsurilor pentru îmbunătățirea acestora;
· realizează activitatea financiar-contabilă privind beneficiile de asistență socială administrate;
· participă la elaborarea și fundamentarea propunerii de buget pentru finanțarea beneficiilor de asistență socială;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea compartimentului.
· elaborează proiecte de acte administrative normative și individuale precum și alte reglementări specifice compartimentului;
· depune la depozitul arhivei, pe bază de inventar şi proces-verbal de predare-primire documentele create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul documentelor.
· inițierea și actualizarea procedurilor de sistem și operaționale din cadrul compartimentului;    
(1) În vederea asigurării eficienţei şi transparenţei în planificarea, finanţarea şi acordarea serviciilor sociale, Compartimentul de Asistență socială are următoarele obligaţii principale:
· asigurarea informării comunităţii;
· transmiterea către serviciul public de asistenţă socială de la nivel judeţean a strategiei locale şi a planului anual de acţiune, în termen de 15 zile de la data aprobării acestora;
· transmiterea trimestrial, în format electronic, serviciului public de asistenţă socială de la nivel judeţean a datelor şi informaţiilor colectate la nivel local privind beneficiarii, furnizorii de servicii sociale şi serviciile sociale administrate de aceştia, precum şi a rapoartelor de monitorizare şi evaluare a serviciilor sociale; 
· organizarea de sesiuni de consultări cu reprezentanţi ai organizaţiilor beneficiarilor şi ai furnizorilor de servicii sociale în scopul fundamentării strategiei de dezvoltare a serviciilor sociale şi a planului anual de acţiune;
· comunicarea informaţiilor solicitate sau, după caz, punerea acestora la dispoziţia instituţiilor/structurilor cu atribuţii în monitorizarea şi controlul respectării drepturilor omului, în monitorizarea utilizării procedurilor de prevenire şi combatere a oricăror forme de tratament abuziv, neglijent, degradant asupra beneficiarilor serviciilor sociale şi, după caz, instituţiilor/ structurilor cu atribuţii privind prevenirea torturii, precum şi acordarea de sprijin în realizarea vizitelor de monitorizare, în condiţiile legii.
(2) Informarea comunității se realizează prin publicarea pe pagina de internet proprie sau, atunci când acest lucru nu este posibil, prin afişare la sediul instituţiei a informaţiilor privind:
a) activitatea proprie şi serviciile aflate în proprie administrare - formulare/modele de cereri în format editabil, programul instituţiei, condiţii de eligibilitate etc.;
b) informaţii privind serviciile sociale disponibile la nivelul unităţii administrativ-teritoriale, acordate de furnizori publici ori privaţi;
c) informaţii privind alte servicii de interes public care nu au organizate compartimente deconcentrate la nivelul unităţii administrativ-teritoriale.
(3) În administrarea şi acordarea serviciilor sociale, Compartimentul de asistență socială realizează următoarele:
· solicită acreditarea ca furnizor de servicii sociale şi licenţa de funcţionare pentru serviciile sociale ale autorităţii administraţiei publice locale din unitatea administrativ-teritorială respectivă;
· primeşte şi înregistrează solicitările de servicii sociale formulate de persoanele beneficiare, de reprezentanţii legali ai acestora, precum şi sesizările altor persoane/instituţii/furnizori privaţi de servicii sociale privind persoane/familii/grupuri de persoane aflate în dificultate;
· evaluează nevoile sociale ale populaţiei din unitatea administrativ-teritorială în vederea identificării familiilor şi persoanelor aflate în dificultate, precum şi a cauzelor care au generat situaţiile de risc de excluziune socială;
· elaborează, în baza evaluărilor iniţiale, planurile de intervenţie care cuprind măsuri de asistenţă socială, respectiv serviciile recomandate şi beneficiile de asistenţă socială la care persoana are dreptul; 
· realizează diagnoza socială la nivelul grupului şi comunităţii şi elaborează planul de servicii comunitare;
· acordă servicii de asistenţă comunitară în baza măsurilor de asistenţă socială incluse de Compartiment în planul de acţiune;
· recomandă realizarea evaluării complexe şi facilitează accesul persoanelor beneficiare la serviciile sociale;
· acordă direct sau prin centrele proprii serviciile sociale pentru care deţine licenţa de funcţionare, cu respectarea etapelor obligatorii prevăzute la <LLNK 12011   292 12 222  46 30>art. 46 din Legea nr. 292/2011, cu modificările şi completările ulterioare, a standardelor minime de calitate şi a standardelor de cost. 
   (4) Obiectivele asistenţei medicale comunitare sunt următoarele:
· identificarea activă, în colaborare cu serviciul public de asistenţă socială, a problemelor medico-sociale ale comunităţii şi, în special, ale persoanelor aparţinând grupurilor vulnerabile;
· facilitarea accesului populaţiei, în special al persoanelor aparţinând grupurilor vulnerabile, la servicii de sănătate şi sociale;
· promovarea unor atitudini şi comportamente favorabile unui stil de viaţă sănătos, inclusiv prin acţiuni de educaţie pentru sănătate în comunitate;
· participarea la implementarea de programe, proiecte, acţiuni şi intervenţii de sănătate publică adaptate nevoilor comunităţii, în special persoanelor aparţinând grupurilor vulnerabile;
· furnizarea de servicii de sănătate în limita competenţelor profesionale legale ale personalului cu atribuţii în domeniu.
(5) Atribuţiile autorităţilor executive de la nivelul unităţilor administrativ-teritoriale în domeniul asistenţei medicale comunitare sunt următoarele:
· elaborează planul anual de asistenţă medicală comunitară la nivelul unităţii/subdiviziunii administrativ-teritoriale respectiv, parte a strategiei privind dezvoltarea economică, socială şi de mediu;
· facilitează colaborarea personalului din asistenţa medicală comunitară cu personalul din serviciul public de asistenţă socială, cu personalul din cadrul centrelor de sănătate mintală, cu medicul de familie care deserveşte populaţia din colectivitatea locală, cu personalul medical de specialitate din cadrul unităţilor spitaliceşti, cu personalul din cadrul direcţiilor de sănătate publică judeţene, cu personalul din unităţile de învăţământ şi alt personal care este implicat în identificarea şi soluţionarea problemelor medicosocioeducaţionale ale persoanelor aparţinând grupurilor vulnerabile, astfel cum sunt reglementate potrivit prevederilor <LLNK 12015   691 20 301   0 33>Hotărârii Guvernului nr. 691/2015 pentru aprobarea <LLNK 12015     0310 301   0 10>Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi a serviciilor de care aceştia pot beneficia, precum şi pentru aprobarea <LLNK 12015     0270 321   0 12>Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială şi a modelului standard al documentelor elaborate de către acestea. 
· încheie un protocol-cadru de colaborare cu medicul de familie care deserveşte populaţia din unitatea administrativ-teritorială. Modelul de protocol-cadru de colaborare între unitatea administrativ teritorială şi medicul de familie se elaborează de către Ministerul Sănătăţii în colaborare cu Casa Naţională de  Asigurări de Sănătate, cu reprezentanţii asociaţiilor profesionale ale medicilor de familie şi cu reprezentanţi ai autorităţilor administraţiei publice locale şi se aprobă prin ordin comun al ministrului sănătăţii şi al viceprim-ministrului, ministrul dezvoltării regionale şi administraţiei publice, 
· susţine şi facilitează crearea de parteneriate interinstituţionale cu scopul integrării la nivel comunitar a serviciilor de sănătate, sociale şi educaţionale, responsabilizarea în implementarea strategiilor locale, judeţene şi naţionale în domeniu şi încheierea de protocoale privind serviciile de asistenţă medicală comunitară, ca parte a serviciilor comunitare integrate.

8. Compartiment pentru monitorizarea procedurilor administrative

          ART.47
          Scopul principal al compartimentului este de a asigura organizarea, actualizarea Monitorului Oficial Local și publicarea documentelor din instituție în Monitorul Oficial Local.
          ART.48
          Inspectorul de specialitate din cadrul compartimentului pentru monitorizarea procedurilor administrative are urmatoarele atribuții:
· răspunde de organizarea și actualizarea Monitorului Oficial Local;     
· participă de elaborarea Statutului unității administrativ teritoriale;
· asigură publicarea Regulamentului cuprinzând măsurile metodologice, organizatorice, termenele și circulația proiectelor de hotărâri ale Consiliului Local;
· asigură publicarea cuprinzând măsurile metodologice, organizatorice, termenele și circulația proiectelor de dispoziții ale primarului comunei;
· asigură publicarea hotărârilor adoptate de consiliul local, atât cele cu caracter normativ, cât și cele cu caracter individual;  
· asigură publicarea Registrului pentru evidența proiectelor de hotărâri ale consiliului local, precum și registrul pentru evidența hotărârilor consiliului local;
· asigură publicarea dispozițiilor cu caracter normativ, date de Primarul comunei Gâdinți;
· asigură publicarea Registrului pentru evidența proiectelor de dispoziții, precum și a Registrului privind evidența dispozițiilor primarului;
· asigură publicarea documentelor și informațiilor financiare, prin care se asigură îndeplinirea obligațiilor privind procedurile de publicare a bugetului local;
· asigură publicarea Registrului privind înregistrarea refuzurilor de a semna/contrasemna/aviza actele administrative, precum și obiecțiile cu privire la legalitate, efectuate în scris;
· urmărește actualizarea informațiilor din Registrul pentru consemnarea propunerilor, sugestiilor sau opiniilor cu privire la proiectele hotărârilor consiliului local și dispozițiilor primarului, numai în cazul celor cu caracter normativ;
· asigură informarea în prealabil, din oficiu, asupra problemelor de interes public care urmează să fie dezbătute de autoritățile administrației publice locale;
· asigură informarea în prealabil, din oficiu, asupra proiectelor de acte administrative, cu caracter normativ;
· asigură publicarea minutelor în care se consemnează, în rezumat, punctele de vedere exprimate de participanți la o ședință publică; 
· asigură tehnoredactarea și publicarea proceselor-verbale ale ședințelor consiliului local;
· asigură publicarea oricăror altor documente care, potrivit legii, fac obiectul aducerii la cunoștință publică;
· asigură actualizarea în Monitorul Oficial a Registrului de dispoziții;
· asigură organizarea arhivei și evidenței statistice a dispozițiilor primarului;  
· asigură organizarea arhivei și evidența statistică a sedințelor consiliului local;
· tehnoredactează materialele date de către primar și secretarul general al comunei;
· creează rapoarte, documente, situaţii, studii, evaluări referitoare la activitatea specifică biroului său;
· răspunde de primirea și înregistrarea declarațiilor de avere și interese prin intermediul aplicației e-DAI și eliberează la depunere o dovadă de primire;
· verifică evidențierea declarațiilor de avere și a declarațiilor de interese în registre speciale, cu caracter public, accesibile prin e-DAI, denumite Registrul declarațiilor de avere și Registrul declarațiilor de interese;
· asigură afișarea și menținerea declarațiilor de avere și a declarațiilor de interese pe pagina de internet a instituției; 
· la cerere, pune la dispoziția persoanelor care au obligația depunerii, formularele declarațiilor de avere și interese;
· oferă consultanță privind completarea rubricilor declarațiilor de avere și interese, dacă sesizează deficiențe, va recomanda în termen de 10 zile persoanei în cauză rectificarea acesteia în termen de 30 de zile de la transmiterea recomandării pe care o va trimite Agenției Naționale de Integritate;
· trimite Agenției Naționale de Integritate declarațiile de avere și interese prin e-DAI, în termen de cel mult 10 zile de la primirea acestora;
· generează prin intermediul e-DAI, după expirarea termenului de depunere, o lista cu persoanele care nu au completat declarațiile de avere și declarațiile de interese la timp și informează de îndată aceste persoane, solicitându-le un punct de vedere în termen de 10 zile lucrătoare;
· asigură afișarea și menținerea declarațiilor de avere și a declarațiilor de interese pe pagina de internet a instituției în termen de cel mult 30 de zile de la primire, prin anonimizarea următoarelor informații: adresa imobilelor declarate (cu excepția localității unde sunt situate), adresa instituției care administrează activele financiare, codul numeric personal precum și semnătura. Declarațiile de avere și interese se păstrează pe pagina de internet a instituției pe toată durata exercitării funcției sau mandatului și 3 ani după încetarea acestora și se arhivează potrivit legii;
· acordă consultanță referitor la conținutul și aplicarea prevederilor legale privind declararea și evaluarea averii, a conflictelor de interese și incompatibilităților și întocmesc note de opinie în acest sens, la solicitarea persoanelor care au obligația depunerii declarațiilor de avere și de interese;
· răspunde de preluarea trimiterilor poștale și de comunicarea actelor de procedură, conform art.163 și următoarele din Noul Cod de Procedură civilă, răspunde de primirea trimiterilor poștale care se va efectua pe bază de semnătură, prezentare act de identitate și aplicarea stampilei instituției, răspunde de comunicarea actelor de procedură, în relație cu serviciile poștale, instanțele de judecată sau executorii judecătorești; 
· înregistrează în Registrul general de corespondență și depune spre repartizare primarului comunei corespondența adresată instituției în lipsa persoanei desemnate în acest sens;  
· elaborează proiecte de acte normative și individuale precum și alte reglementări specifice instituției publice;
· asigură lucrările de secretariat ale Comisiei de analiză și soluționare a sesizărilor/petițiilor cu privire la încălcarea Legii nr. 50/1991 privind autorizarea executării lucrărilor de construcții și a legilor fondului funciar;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea compartimentului.
· elaborează proiecte de acte administrative normative și individuale precum și alte reglementări specifice compartimentului;
· depune la depozitul arhivei, pe bază de inventar şi proces-verbal de predare-primire documentele create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul documentelor;       
· inițierea și actualizarea procedurilor de sistem și operaționale din cadrul compartimentului;
· asigură promovarea imaginii administraţiei publice locale potrivit atribuţiilor date în competenţa sa;
· răspunde de actualizarea informațiilor publice pe site-ul www.gadinti.ro;

9. Compartiment registru agricol și arhivă

          ART.49
            Scopul principal al compartimentului este  asigurarea  evidenței  primare a persoanelor  fizice și juridice ce dețin bunuri pe raza comunei, asigurarea evidenței exploatațiilor agricole și a potențialului productiv și uman al localității, având o contribuție esențială în asigurarea unei bune funcționări a administrației publice locale.
         ART.50
         Inspectorii din cadrul compartimentului registrul agricol și arhivă au următoarele atribuții:
· asigură primirea, prelucrarea, înscrierea datelor și informațiilor în registrul agricol în conformitate cu dispozițiile legale. Primește documentele și datele de la organele locale agricole, sanitar-veterinare – referitoare la datele necesare înscrierii în registrul agricol;
· întocmește cetralizatorul registrelor agricole, dări de seamă statistice pe baza datelor din registrele agricole; 
· informează titularii înscriși în registrele agricole despre eventualele neconcordanțe privitoare la dreptul de proprietate și situația din teren;
· respectă termenele de înaintare a dărilor de seamă și a celorlalte corespondențe înaintate spre rezolvare, răspunzând de veridicitatea datelor înscrise;
· participă activ la efectuarea recensămintelor populației, locuințelor, animalelor și a altor lucrări de recenzare stabilite prin acte normative în vigoare;
· informează trimestrial Consiliul local asupra stadiului înscrierilor în registrele agricole tip.1, întocmeşte rapoartele de specialitate în vederea fundamentării proiectelor de hotărâri la solicitarea primarului ori a secretarului general al comunei;
· întocmește documentele solicitate de persoanele fizice și juridice cu privire la datele din registrul agricol, respectând prevederile legale în vigoare cu privire la eliberarea adeverințelor și dovezilor din scriptele unității;
· eliberează adeverințe și dovezi privind componența nominală și situația materială a gospodăriei;
· ține evidența și eliberează atestatele de producător și carnetele de comercializare ale produselor agricole;
· eliberează adeverințe privind înstrăinarea bunurilor mobile și imobile, preluarea și împărțirea terenurilor provenite din moșteniri sau alte manifestări de voință;
· documentele eliberate vor fi verificate, datate și înscrise cu inițialele celui care le-a întocmit, semnând de întocmire;
· ține evidența terenurilor aflate în domeniul public și privat al comunei, preocupându-se de buna gestionare a acestora împreună cu membrii comisiei desemnate și întocmește rapoarte de specialitate care fundamentează proiectele de hotărâre referitoare la acestea, pentru a fi prezentate în ședințele Consiliului local;
· înregistrează într-un registru special contractele de arendă și arhivează un exemplar al contractelor de arendă ;
· răspunde de buna gestionare și păstrare a registrelor agricole primite de la Arhivele  Statului  pentru  buna  aplicare a Legilor fondului funciar, furnizează toate datele și relațiile din acestea, comisiei comunale de fond funciar, cât și organelor superioare sau de control. Participă efectiv la aplicarea dispozițiilor legilor funciare, la măsurători, la întocmirea proceselor verbale ale comisiei, finalizarea proceselor-verbale  premergătoare titlurilor de proprietate;
· răspunde de păstrarea documentelor întocmite pe baza registrelor agricole cu persoanele îndreptățite să primească teren, pe sole și unități administrative, descarcă titlurile de proprietate eliberate în registrele agricole, în cazul străinasilor pe comuna noastră descărcările se fac după hotărârile de disponibilizare;
· răspunde de păstrarea documentației în baza careia s-a procedat la reconstituirea sau constituirea dreptului de proprietate asupra terenurilor (cereri, anexe validate);
· furnizează toate informațiile necesare în cazul acțiunilor introduse în instanță de cei nemulțumiți de hotărârile comisiei județene pentru aplicarea legilor fondului funciar, în vederea formulării unor întâmpinări de către secretarul general al U.A.T.;
· întocmește documentația pentru deschiderea procedurii succesorale, la cererea persoanelor interesate;
· asigură păstrarea și selecționarea arhivei instituției, răspunzănd de ținerea registrului inventar al arhivei, întocmirea listelor de inventar al documentelor preluate de la compartimentele Aparatului de specialitate al Primarului comunei;
· asigură păstrarea și selecționarea arhivei preluate de la Primăria comunei Sagna, care  a  aparținut fostului CAP Gâdinți, eliberează adeverințe și dovezi din scriptele acesteia. Pune la dispoziția organelor de control documentele care au stat la baza eliberării adeverințelor și dovezilor;
· furnizează informații la cererea scrisă sau verbală a consilierilor locali privind evidențele din registrele agricole, producțiile vegetale și animale, întocmește rapoarte de specialitate în vederea fundamentării proiectelor de hotărâre;  
· participă la elaborarea strategiei, a programelor, a studiilor, analizelor şi statisticilor necesare fundamentării şi implementării politicilor publice precum şi a actelor necesare executării legilor, în vederea realizării competenţei autorităţii sau instituţiei publice pentru buna desfășurare a activității în cadrul compartimentului registrul agricol și arhivă;
· elaborează proiecte de acte administrative normative și individuale precum și alte reglementări specifice compartimentului;
· întocmește dosare și înregistrează oferte de vânzare teren agricol extravilan;
· depune la depozitul arhivei, pe bază de inventar şi proces-verbal de predare-primire documentele create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic.
· răspunde de organizarea și selectionarea arhivei instituției.
·  inițiază și solicită actualizarea procedurilor se sistem și operaționale din cadrul compartimentului;      

10.  Compartiment pentru relații cu publicul

 ART. 51
Scopul principal al compartimentului este de a asigura comunicarea eficientă și transparentă a instituției cu publicul, inclusiv furnizarea de informații de interes public, gestionarea solicitărilor de informații, organizarea punctului de informare-documentare și a altor activități de promovare și relații cu presa, conform legilor și regulamentelor în vigoare. 
        ART. 52
             Referentul din cadrul compartimentului pentru relații cu publicul are următoarele atribuții:
· soluţionează petiţiile cu sprijinul compartimentelor aparatului de specialitate al primarului, în termenele legale;
· gestionează registrul de evidenţă al petiţiilor;
· întocmeşte semestrial raportul privind activitatea de soluţionare a petiţiilor;
· organizează şi urmăreşte modul de soluţionare a solicitărilor în baza Legii nr. 544/2001 privind liberul acces la informaţiile de interes public, cu modificările și completările ulterioare;
· gestionează registrul de evidenţă al solicitărilor privind liberul acces la informaţii;
· întocmeşte raportul anual privind informaţiile de interes public;
· organizează funcționarea corespunzătoare a punctului de informare-documentare al Primăriei comunei Gâdinți;
· actualizează avizierul cu informații noi în funcție de modificările și comunicările intervenite în activitatea primăriei;
· soluţionează corespondenţa repartizată de primar;
· efectuează operațiunile de intrare-ieșire în aplicația informatică, îndeplinește toate atribuțiile de administrator în registratura generală a primăriei comunei Gâdinți;
· primeşte, distribuie, colectează corespondenţa clasificată prin poşta specială;
· se implică în buna organizare a şedinţelor, întrevederilor, întâlnirilor, acţiunilor de îndrumare şi control, precum şi alte asemenea evenimente, ale primarului, viceprimarului, secretarului general şi ale compartimentelor din aparatul de specialitate al primarului și asigură activitatea de protocol pentru aceste evenimente;
· asigură relaţionarea telefonică cu alte instituţii pentru primar, viceprimar şi secretarul general; 
· convoacă telefonic alte persoane (conducători instituţii publice, oameni din mediul de afaceri, etc.) ori de câte ori este nevoie;
· transmite documentele în termen;
· asigură tipărirea registrelor de intrare/ieșire a corespondenței, constituirea dosarelor de registratură şi arhivarea lor conform normelor legale;
· ține evidenţa cererilor cetăţenilor, adreselor instituţiilor, asigură transmiterea lor potrivit repartizării făcute;
· pune la dispoziţia cetăţenilor formularele tipizate prevăzute de lege;
· preia orice cereri şi sesizări în legătura cu activitatea instituţiei şi privitoare la problemele comunei adresate diferitelor compartimente, precum şi conducerii instituţiei;
· participă la activitatea de relaţii publice asigurând informarea cetăţenilor prin furnizarea pe loc a informaţiilor de interes public solicitate verbal;
· transmite pe bază de semnătură corespondenţa internă din compartimentele instituţiei;
· transmite zilnic conducerii instituţiei cererile adresate acesteia, care, după analiză şi repartizare, sunt preluate din nou la compartimentul pentru relaţii cu publicul şi distribuite compartimentelor în funcţie de rezoluţia stabilită;
· asigură în permanenţă o evidenţă corectă a circuitului documentelor în instituţie;
· înregistrează, distribuie şi expediază corespondenţa întregului aparat de specialitate al Primarului către toate instituţiile;
· efectuează lucrările de multiplicare a documentelor pentru corecta repartizare a acestora pe baza rezoluţiei dată de primar, distribuie solicitanţilor documentele întocmite şi semnate, în condițiile legii;
· gestionează registrul general de intrări-ieşiri corespondenţă generală;
· gestionează registrul unic de evidenţă a tuturor registrelor din primărie;
· întocmeşte necesarul şi gestionează efectele poştale, timbre, plicuri, pentru corespondenţă şi le decontează pe borderoul de expediere, confirmat de oficiul poştal local;
· primeşte, înregistrează şi prezintă zilnic la mapa primarului corespondenţa din ziua respectivă pentru soluţionare/repartizare la compartimentele specializate;
· scade din registrul de intrare-ieşire corespondenţa din ziua precedentă şi o repartizează prin condici de predare-primire la compartimentele/instituțiile subordonate;
· primește de la lucrătorul poștal corespondenţa zilnică;
· întocmește actele de expediere a corespondenţei prin poştă şi curier;
· asigură expedierea corespondenţei, zilnic, pe destinaţiile înscrise de compartimentele de resort sau date de primar, secretarul general şi viceprimar;
· asigură menţinerea registrelor de intrare/ieşire a corespondenţei în bune condiţii şi arhivarea lor conform normelor legale;
· întocmește referate, rapoarte de specialitate potrivit competențelor postului în vederea fundamentării  proiectelor de  hotărâre/ proiectelor de dispoziții ce au ca obiect activitatea compartimentului.
· realizarea de activități în conformitate cu strategiile din domeniul societății informaționale, cu excepția situației în care acestea vizează monitorizarea și întreținerea echipamentelor informatice;
· depune la depozitul arhivei, pe bază de inventar şi proces-verbal de predare-primire documentele create în cursul unui an calendaristic, grupate în dosare, potrivit problematicii şi termenelor de păstrare stabilite în nomenclatorul arhivistic

CAPITOLUL V
SERVICIUL VOLUNTAR PENTRU SITUAȚII DE URGENȚĂ

             ART.53
              Scopul principal al serviciului este organizarea și planificarea activităților privind gestionarea situațiilor de urgență.
             ART.54
             Șeful serviciului voluntar pentru situații de urgență îndeplinește următoarele atribuții principale:
· desfășoară activități de informare și instruire privind cunoașterea și respectarea regulilor și măsurilor de prevenire, comportare și apărare împotriva incendiilor sau dezastrelor;
· executarea programului de pregătire de specialitate a voluntarilor;
· cunoașterea încălcărilor frecvente ale normelor de prevenire și stingere a incendiilor și a cauzelor de incendiu sau altor situații de urgență;
· sprijină conducătorii instituțiilor aparținând primăriei pentru instruirea persoanelor care execută lucrări cu pericol de incendiu;
· popularizează prin instructaje, cât și pe timpul executării controalelor de prevenire, actele normative care reglementează activitatea de management a situațiilor de urgență, cauzele și împrejurările care duc la izbucnirea incendiilor sau alte situații de urgentă și consecințele acestora;
· execută aplicații și exerciții practice de intervenție;
· participă la aplicații de cooperare cu serviciile profesioniste pentru situații de urgență și alte forțe stabilite prin planurile de cooperare;
· asigură cunoașterea tehnicii de luptă din dotare și instructiunile de exploatare a acesteia;
· asigură cunoașterea tuturor tipurilor de riscuri, surselor și sistemelor de alimentare cu apă;
· verifică modul de aplicare a normelor, dispozițiilor, instrucțiunilor și măsurilor de prevenire a situațiilor de urgență;
· efectuarea de controale asupra modului în care se aplică normele de prevenire a incendiilor sau a altor situații de urgență;
· face propuneri pentru înlăturarea constatărilor și urmărește rezolvarea operativă a acestora;
· stabilirea de restricții ori interzicerea utilizării focului deschis și efectuării unor lucrări cu pericol de incendiu în locuri cu substanțe inflamabile, pentru a preveni producerea de incendii, explozii, etc.;
· asigură supravegherea cu personal și mijloace tehnice de specialitate adecvate pericolului de incendiu a locurilor în care se execută diverse lucrări cu grad ridicat de periculozitate;
· sprijină conducătorii instituțiilor subordonate primăriei pentru realizarea activității de prevenire;
· sprijină pe conducătorii locurilor de muncă la organizarea intervenției în situații de urgență;
· acționează prin mijloace legale pentru înlăturarea imediată a oricărui pericol, constatat pe timpul controlului de prevenire sau adus la cunoștință de alte persoane;
· informează primăria, personalul inspecției de prevenire din cadrul ISU Neamț, asupra încălcărilor deosebite de la normele de prevenire și starea de pericol facând propuneri menite să înlăture pericolul;
· execută acțiuni de intervenție pentru stingerea incendiilor, căutarea - salvarea, acordarea primului ajutor, limitarea efectelor unei situații de urgență, protecția persoanelor, a bunurilor materiale și a mediului, evacuare, reabilitare, etc.
· întocmește documentele operative de intervenție;
· planifică, organizează și execută instruirea voluntarilor asupra modului de intervenție în diferite situații;
· asigură menținerea în stare de funcționare a mijloacelor de intervenție, avertizare, anunțare și semnalizare a incendiilor, a instalațiilor de stingere, a surselor de alimentare cu apă și a căilor de acces și de intervenție din cadrul localității;
· asigură forțele și mijloacele de intervenție în caz de incendiu sau alte situații prin luarea tuturor măsurilor de protecție până la înlăturarea stării de pericol;
· acordă ajutor persoanelor sinistrate sau a căror viață este pusă în pericol în caz de explozii, inundații, alunecări de teren, accidente și în caz de dezastre pe teritoriul localității;
· participă la acțiuni de alimentare cu apă în caz de deteriorare a rețelei și a surselor de alimentare cu apă,   evacuarea apei din beciuri, canale tehnologice și alte locuri inundate;
· menține în stare de funcționare mijloacele tehnice de refulare și absorbție a apei;
· organizează și pune în funcțiune, prin forțele proprii sau împreună cu alte structuri, locații speciale cu dotările necesare asigurării condițiilor minime de supraviețuire a populației;
· participă la efectuarea de deblocări și înlăturarea dărâmăturilor provocate de dezastre, în acest scop trebuie să cunoască planurile clădirilor și ale instalațiilor tehnologice din cadrul localității. De asemenea vor fi însușite cunoștințele minime necesare despre instalațiile de alimentare cu energie electrică, gaze, apă și canalizare;
· stabilește ipoteze de acțiune pentru stingerea incendiilor în situația în care datorită diferitelor situații sunt afectate rețelele instalațiilor de apă pentru stingerea incendiilor din cadrul localității;
· participă la salvarea persoanelor de sub dărâmături și la deblocarea căilor de acces, în vederea asigurării deplasării mijloacelor tehnice pentru intervenții în situații de dezastre;
· participă, după caz, la alimentarea cu apă a unor instalații tehnologice sau de stingere a incendiilor, în situația deteriorării instalațiilor cu apă proprii;
· conduce și coordonează nemijlocit activitatea de pregătire și desfășurare a exercițiilor practice și teoretice;
· răspunde de menținerea stării de înzestrare cu tehnică și materiale de bună calitate;
· efectuează  instructajul periodic privind  respectarea Normelor de Tehnica Securității  Muncii  cu toți  membrii  serviciului, consemnând  aceasta  în  fișele  individuale;
· răspunde de întocmirea și ținerea evidențelor pe linia mobilizării economiei și pregătirea teritoriului pentru război;
· verifică și supraveghează respectarea normelor de protectie și stingere a incendiilor de către persoanele juridice și în gospodăriile populației de pe raza comunei;
· verifică starea albiilor cursurilor de apă și propune măsuri împotriva celor care depozitează necorespunzător deșeurile menajere rezultate din gospodariile populației cât și deșeurile rezultate de la agenții economici care își desfașoară activitatea pe raza comunei;
· inițierea și actualizarea procedurilor din cadrul compartimentului;
· asigură arhivarea documentelor cu respectarea ordinii cronologice a întocmirii acestora, grupate în funcție de natura operațiilor
· întocmește și gestionează documentele de organizare și funcționare a activității serviciului voluntar;
· planifică și conduce activitatea de pregătire a personalului serviciului voluntar;
· asigură respectarea prevederilor actelor normative în vigoare;
· controlează aplicarea normelor de apărare împotriva incendiilor și protecție civilă în sectorul de competență;
· organizează și asigură desfășurarea activităților de prevenire la nivelul localității sub coordonarea primarului;
· anual, planifică activitățile de prevenire, prin Graficul de control și Graficul de informare publică, pe baza Programului de măsuri în vederea acordării asistenței pentru prevenirea situațiilor de urgență la gospodăriile populației și evidenței operatorilor economici din subordinea consiliului local și a instituțiilor publice din sectorul de competență;
· emite permisul de lucru cu foc, atunci când în sectorul de competență se desfășoară lucrări cu foc deschis, de reparații sau de punere în funcțiune a unor instalații;
· verifică întreținerea utilajelor și materialelor din dotare;
· conduce acțiunile de intervenție în limita competențelor stabilite;
· întocmește rapoartele de intervenție;
· atunci când intervine doar serviciul voluntar, notifică Inspectoratul pentru Situații de Urgență ,,Petrodava” al județului Neamț, în termen de maximum 5 ore de la finalizarea intervenției;
· asigură întocmirea planurilor operative de la nivelul unității administrativ-teritoriale, planuri de intervenție și/sau apărare, în funcție de riscurile identificate în sectorul de competență, planuri de cooperare, planul de evacuare în caz de situații de urgență, planul sectorului de competență pe care sunt marcate zonele locuite, operatorii economici și instituțiile, sursele de alimentare cu apă, zonele greu accesibile și vulnerabile la riscuri;    
· verifică petițiile cetățenilor privind situațiile de urgență și face propuneri primarului pentru soluționarea acestora;
· înmânează primarului, săptămânal, toate documentele de control încheiate în săptămâna anterioară, în vederea constatării contravențiilor și aplicării sancțiunilor contravenționale, conform reglementărilor în vigoare;
· întocmeşte, semestrial, analiza activităţii de prevenire a neregulilor constatate, pe care o supune dezbaterii consiliului local, şi propune măsuri pentru remedierea acestora (raportul de evaluare a capacităţii de apărare împotriva incendiilor şi protecţie civilă);
· participă la elaborarea şi aplicarea concepţiei de apărare împotriva incendiilor şi protecţie civilă la nivelul unităţii administrativ-teritoriale;
· propune includerea în bugetele proprii a fondurilor necesare organizării activităţii de apărare împotriva incendiilor şi protecţie civilă, dotării cu mijloace tehnice pentru apărarea împotriva incendiilor şi protecţie civilă şi echipamente de protecţie specifice;
· analizează respectarea încadrării în criteriile de constituire a serviciilor de urgenţă voluntare;
· răspunde de pregătirea serviciului de urgenţă voluntar, precum şi de participarea acestuia la concursurile profesionale;
· acordă sprijin pentru participarea la concursuri a cercurilor tehnico – aplicative de elevi „Prietenii pompierilor” și „Cu viața mea apăr viața”;
· întocmeşte Registrul istoric al serviciului voluntar;
· îndeplineşte funcţia de agent de inundaţii (numit prin dispoziție a primarului) la nivelul unităţii administrativ teritoriale;
· colaborează permanent cu agentul hidrotehnic din cadrul unității de gospodărire a apelor pentru aspecte privind starea tehnică și funcțională a construcțiilor hidrotehnice cu rol de apărare și a cursurilor de apă de pe raza unității administrative – teritoriale;
· asigură, împreună cu secretarul Comitetului Local pentru Situaṭii de Urgenṭă, centralizarea datelor privind urmările fenomenelor hidrometeorologice periculoase având ca efect producerea de inundații, secetă hidrologică și poluări accidentale pe cursurile de apă;
· asigură, împreună cu secretarul Comitetului Local pentru Situaṭii de Urgenṭă, întocmirea şi transmiterea rapoartelor operative în maxim 24 de ore de la declanșarea evenimentului și nu mai mult de 12 ore de la încetarea fenomenului (pentru ultimul raport operativ);
· asigură, împreună cu secretarul Comitetului Local pentru Situaṭii de Urgenṭă , întocmirea Planului local de apărare împotriva inundațiilor, fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcţii hidrotehnice, poluări accidentale pe cursurile de apă şi poluări marine în zona costieră;
· asigură întocmirea periodică a unor acțiuni de conștientizare a populației asupra riscului pe care-l prezintă inundațiile și asupra măsurilor care trebuie întreprinse de fiecare cetățean pentru diminuarea pagubelor;
· asigură afișarea în locuri publice a extraselor din Planul local de apărare, a semnificației codurilor de culori pentru avertizările meteorologice şi hidrologice şi a semnalelor de alarmare acustică a populaţiei;
· asigură afișarea în locuri publice a extraselor din Planul de acţiune în caz de accident la barajul situat în amonte de unitatea administrativ – teritorială  transmis de către Sistemul de Gospodărire a Apelor.

 CAPITOLUL VI
BIBLIOTECA COMUNALĂ ,,VIOREL CHIRILĂ”

               ART.55
           Necesitatea existenței postului se deduce din prevederile legale în materie care prevăd necesitatea înființării şi funcționării unui astfel de post, respectiv prevederile Legii nr. 334/2002 cu privire la organizarea şi funcţionarea bibliotecilor. Contribuţia postului în cadrul autorităţii administrativ - teritoriale se regăseşte cu precădere în actele de mediatizare a culturii, ştiinţei şi tehnicii în mediul rural.
               ART.56
            Bibliotecarul are următoarele atribuții:
         - ține evidența primară și individuală a colecțiilor și circulației acestora în relația bibliotecă-cititor, în conformitate cu normele legale în vigoare;
           -  descrie bibliografic și clasifică colecțiile, conform normelor tehnice promovate; organizează cataloage generale alfabetic și sistematic;
           - asigură orientarea cititorilor în utilizarea cataloagelor, împrumutul la domiciliul solicitanților a publicațiilor din fondul uzual pe termen de cel mult 30 de zile;
      -  practică împrumutul bibliotecar la cerere;
           -  organizează activități de comunicare a colecțiilor sub formă de expoziții, întâlniri cu autorii, șezători literare, zile deschise ale bibliotecii, alte asemenea activități culturale;
           - ține evidența cititorilor, a frecvenței acestora și publicațiilor eliberate spre lectură, statistică de bibliotecă, recuperarea publicațiilor împrumutate sau despăgubirea bibliotecii în cazul unor prejudicii, potrivit prevederilor legale;
           - elaborează lucrări bibliografice pentru valorificarea colecțiilor, bibliografii tematice, școlare;
           - efectuează lucrări de conservare, igienă și patologie a cărților în măsura posibilităților existente;
           - evidența documentelor se face în sistem tradițional și informatizat, astfel:
· Evidența globală, prin registrul de mișcare a fondurilor (R.M.F.).   
· Evidența individuală, prin registrul de inventar (R.I.), cu numerotare de la 1 la infinit.
· Evidența periodicelor, trimestrial sau anual, prin constituirea lor în unități de inventar.
· Evidența analitică, pe fișe însoțite de imagini foto pentru bunurile culturale constituite în gestiuni și care fac parte din patrimoniul cultural național mobil.
· Evidența globală și individuală realizată în sistem informatizat cuprinde descrierea completă, conform standardelor în vigoare.
             - bibliotecarul nu este obligat să constituie garanții gestionare, dar răspunde material pentru lipsurile din inventar care depășesc procentul de pierdere naturală stabilit, potrivit legii;
             - bunurile culturale de patrimoniu lipsă la inventar se recuperează fizic; în cazul în care acest lucru nu este posibil, se recuperează valoric la prețul pieței plus o penalizare de minimum 10% din cost, pe baza hotărârii Comisiei naționale a bibliotecilor;
   - inventariază periodic documentele specifice bibliotecilor;      
              - în caz de predare/preluare a gestiunii fondului de documente, precum și în caz de forță majoră se procedează la verificarea integral a inventarului;
               - în cazuri de forță majoră, incendii, calamități naturale etc. personalul bibliotecii dispune scoaterea din evidență a documentelor distruse;
Biblioteca comunală Gâdinți este obligată să-și dezvolte periodic colecțiile de documente, prin achiziționarea de titluri din producția editorială curentă;
Asigură creșterea anuală a colecțiilor din biblioteca publică astfel încât să se asigure minimum 50 de documente specifice la 1.000 de locuitori;
              a) colecția din bibliotecă publică trebuie să asigure cel puțin un document specific pe cap de locuitor.
              b) asigură colecțiilor bibliotecii publice păstrarea în depozite și/sau în săli cu acces liber special amenajate, asigurându-se condiții de conservare și securitate adecvate;
               c) personalul angajat poate asigura utilizatorilor, la cererea acestora, accesul la serviciile lor pe parcursul întregii săptămâni, cu plata personalului, conform legii;
              d) întocmește cataloage, efectuează cercetări documentare, elaborează bibliografii, sinteze, lucrări de informare documentară și alte instrumente specifice, constituie și gestionează baze de date, organizează secții și filiale, servicii de împrumut și consultare pe loc a documentelor de bibliotecă, precum și alte servicii;
              e) anual personalul angajat al bibliotecii întocmește rapoarte de evaluare a activității, care se prezintă consiliului științific, precum și consiliului local al comunei Gâdinți în prima ședință ordinară a lunii ianuarie a fiecărui an;
              f) situațiile statistice anuale se transmit de către personalul bibliotecii Institutului Național de Statistică, Comisiei naționale a bibliotecilor și ministerelor de resort, potrivit prevederilor legale;
              g) Depune diligențele necesare în vederea avizării Regulamentului de Organizare și Funcționare a Bibliotecii Publice a comunei Gâdinți de către Comisia Națională a Bibliotecilor, precum și a modificărilor ulterioare;
               h) Asigură arhivarea documentelor cu respectarea ordinii cronologice a întocmirii acestora, grupate în funcție de natura operațiilor.
              Alte atribuții ale bibliotecarului:
· bibliotecarul comunal ia măsuri pentru organizarea activității pe bază de programe anuale și trimestriale; răspunde de respectarea programului de funcționare a bibliotecii, de orientarea și conținutul activității, acționează pentru gospodărirea și gestionarea corespunzătoare a fondului de publicații și reprezintă biblioteca comunală în relațiile cu alte organisme, instituții, persoane fizice sau juridice;
· respectă și răspunde de respectarea normelor de Protecție a muncii și de P.S.I;
· are obligația respectării Regulamentului de Organizare și Funcționare al U.A.T. Gâdinți și a Regulamentului de Ordine Interioară al U.A.T. Gâdinți;
· răspunde pentru integritatea și buna întrebuințare a inventarului și aparaturii din dotarea biroului și a întregii biblioteci;
· inițiază și solicită actualizarea procedurilor se sistem și operaționale din cadrul bibliotecii .

            ART.57
            Toți salariații Primăriei comunei Gâdinti au urmatoarele obligații privind SSM (sănătatea și siguranța muncii):
           - să utilizeze corect maşinile, aparatura, uneltele, substanţele periculoase, echipamentele de transport şi alte mijloace de producţie;
          - să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare;
          - să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor, şi să utilizeze corect aceste dispozitive;
          - să comunice imediat angajatorului şi/sau lucrătorilor desemnaţi orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;
          - să aducă la cunoştinţă conducătorului locului de muncă şi/sau angajatorului accidentele suferite de propria persoană;
          - să coopereze cu angajatorul şi/sau cu lucrătorii desemnaţi, atât timp cât este necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor;
          - să coopereze, atât timp cât este necesar, cu angajatorul şi/sau cu lucrătorii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate;
          - să îşi însuşească şi să respecte prevederile legislaţiei din domeniul securităţii şi sănătăţii în muncă şi măsurile de aplicare a acestora;
          - să dea relaţiile solicitate de către inspectorii de muncă şi inspectorii sanitari.

CAPITOLUL VII
NORME GENERALE DE CONDUITĂ PROFESIONALĂ

            ART.58
            Funcționarii publici și personalul contractual din cadrul Primăriei comunei Gâdinți, au obligația de a asigura un serviciu public de calitate în beneficiul cetățenilor.
            În exercitarea funcției, aceștia au obligația de a avea un comportament profesionist, precum și de a asigura, în condițiile legii, transparența administrativă.
            
ART.59
            Funcționarii publici și angajații contractuali au obligația ca, prin actele și faptele lor, să respecte Constituția, legile țării și să acționeze pentru punerea în aplicare a dispozițiilor legale, în conformitate cu atribuțiile care le revin.
          Funcționarii publici și personalul contractual trebuie să se conformeze dispozițiilor legale privind restrângerea exercițiului unor drepturi, datorată naturii funcțiilor deținute.
          ART.60
          Funcționarii publici și personalul contractual au obligația de a apăra, în mod loial, prestigiul instituției, precum și de a se abține de la orice act ori fapt care poate produce prejudicii imaginii sau intereselor legale ale acesteia.
         ART.61
          În îndeplinirea atribuțiilor de serviciu funcționarii publici și angajații contractuali au obligația de a respecta demnitatea funcției deținute, corelând libertatea dialogului cu promovarea intereselor instituției.
          În activitatea lor, funcționarii publici și angajații contractuali au obligația de a respecta libertatea opiniilor și de a nu se lăsa influențați de considerente personale.
          În exprimarea opiniilor, funcționarii publici și personalul contractual trebuie să aibă o atitudine conciliantă și să evite generarea conflictelor datorate schimbului de păreri. 
         ART.62
         Relațiile cu mijloacele de informare în masă se asigură de către funcționarii publici sau angajații contractuali desemnați în acest sens.
         Funcționarii publici sau angajații contractuali desemnați să participe la activități sau dezbateri publice, în calitate oficială, trebuie să respecte limitele mandatului de reprezentare încredințat de primar.
         ART.63
         În exercitarea funcției deținute, funcționarilor publici și personalului contractual le este interzis:
· să participe la colectarea de fonduri pentru activitatea partidelor politice;
· să furnizeze sprijin logistic candidaților la funcții de demnitate publică;
· să colaboreze, atât în cadrul relațiilor de serviciu, cât și în afara acestora, cu persoanele fizice sau juridice care fac donații ori sponsorizări partidelor politice;
· să afișeze în cadrul instituției însemne ori obiecte inscripționate cu sigla sau denumirea partidelor politice ori a candidaților acestora.
         ART.64
         În considerarea funcției publice deținute, funcționarilor publici și personalului contractual le este interzis să permită utilizarea numelui sau imaginii proprii în acțiuni publicitare pentru promovarea unei activități comerciale, precum și în scopuri electorale.
         ART.65
         În relația cu personalul din cadrul instituției publice, precum și cu persoanele fizice sau juridice, funcționarii publici și angajații contractuali sunt obligați să aibă un comportament bazat pe respect, bună-credință, corectitudine și amabilitate.
         Funcționarii publici și angajații contractuali trebuie să adopte o atitudine imparțială și justificată pentru rezolvarea clară și eficientă a problemelor cetățenilor.
         ART.66
         Funcționarii publici și personalul contractual nu trebuie să solicite ori să accepte cadouri, servicii, favoruri, invitații sau orice alt avantaj, care le sunt destinate personal, familiei, părinților, prietenilor ori persoanelor cu care au avut relații de afaceri ori de natură politică, care le pot afecta imparțialitatea în exercitarea funcțiilor deținute ori pot constitui o recompensă în raport cu aceste funcții.
         ART.67
         În procesul de luare a deciziilor funcționarii publici și angajații contractuali au obligația să acționeze conform prevederilor legale și să își exercite capacitatea de apreciere în mod fundamentat și imparțial.
         Funcționarilor publici și angajaților contractuali le este interzis să promită luarea unei decizii de către instituție, de către alți funcționari publici, precum și îndeplinirea atribuțiilor în mod privilegiat.
         ART.68
         Este interzisă folosirea atribuțiilor funcției deținute de către funcționarii publici și angajații contractuali, în alte scopuri decât cele prevăzute de lege.
         Prin activitatea de luare a deciziilor, de consiliere, de evaluare sau de participare la anchete ori acțiuni de control, funcționarilor publici și angajaților contractuali le este interzisă urmărirea obținerii de foloase sau avantaje în interes personal ori producerea de prejudicii materiale sau morale altor persoane.
         Funcționarilor publici și angajaților contractuali le este interzis să impună altor funcționari publici sau angajați contractuali să se înscrie în organizații sau asociații, indiferent de natura acestora, ori să le sugereze acest lucru, promițându-le acordarea unor avantaje material sau profesionale.
          ART.69
          Funcționarii publici și personalul contractual sunt obligați să asigure ocrotirea proprietății publice și private a comunei Gâdinți, să evite producerea oricărui prejudiciu, acționând în orice situație ca un bun proprietar.
          Funcționarii publici și angajații contractuali trebuie să propună și să asigure, potrivit atribuțiilor care le revin, folosirea utilă și eficientă a banilor publici, în conformitate cu prevederile legale.
          ART.70
          În Primăria comunei Gâdinți sunt respectate dispozițiile Legii 202/2002 privind egalitatea de șanse între femei și bărbați și a Legii 52/2003 privind transparența decizională în administrația publică.
           ART.71
           Coordonatorii compartimentelor sunt obligați să asigure cunoașterea și respectarea de către întregul personal din cadrul compartimentului a regulamentului de față.
           ART.72
           Personalul din structura Primăriei comunei Gâdinți este obligat să cunoască și să respecte prevederile prezentului Regulament.
           ART.73
           Toți salariații  din structura Primăriei comunei Gâdinți vor aduce la îndeplinire orice alte sarcini dispuse de Primar în legătură cu activitatea acestora și care nu sunt cuprinse în prezentul Regulament.

CAPITOLUL VIII
DISCIPLINA MUNCII ȘI RĂSPUNDEREA DISCIPLINARĂ,
 SANCȚIUNI

          ART. 74
            Angajatorul dispune de prerogativa disciplinară, având dreptul de a aplica, potivit legii, sancțiuni disciplinare salariaților săi ori de câte ori constată ca aceștia au săvârșit o abatere disciplinară. Abaterea disciplinară este o faptă în legătura cu munca, activitatea desfășurată și care  constă într-o acțiune sau inacțiune săvârșită cu vinovăție de către salariat, prin care acesta a încălcat normele legale, prezentul regulament, contractul individual de muncă, ordinele și dispozițiile legale ale conducătorilor ierarhici.
           ART.75
           Sancţiunile disciplinare sunt:
    a) mustrarea scrisă;
    b) diminuarea drepturilor salariale cu 5-20% pe o perioadă de până la 3 luni;
    c) diminuarea drepturilor salariale cu 10-15% pe o perioadă de până la un an de zile;
    d) suspendarea dreptului de promovare pe o perioadă de la unu la 3 ani;
    e) retrogradarea într-o funcţie publică de nivel inferior, pe o perioadă de până la un an, cu diminuarea corespunzătoare a salariului;
    f) destituirea din funcţia publică.

         Angajatorul stabilește sancțiunea disciplinară aplicabilă în raport cu gravitatea abaterii disciplinare săvârșite de salariat, avându-se în vedere:
· împrejurările în care fapta a fost săvârșită;
· gradul de vinovăție al salariatului;
· consecințele abaterii disciplinare;
· comportarea generală în serviciu a salariatului;
· eventualele sancțiuni disciplinare suferite anterior de către acesta.

   ART.76
  Constituie abateri disciplinare următoarele fapte: 
· întârzierea sistematică în efectuarea lucrărilor;
· neglijența repetată în rezolvarea lucrărilor;
· absența nemotivată de la serviciu;
· nerespectarea programului de lucru;
· intervențiile sau stăruințele pentru soluționarea unor cereri în afara cadrului legal;
· nerespectarea secretului profesional sau confidențialității lucrărilor cu acest caracter;
· manifestări care aduc atingere prestigiului autorității instituției în care își desfășoară activitatea;
· desfășurarea în timpul programului de lucru a unor activități cu caracter politic;
· refuzul nemotivat de a îndeplini atribuțiile de serviciu;
· refuzul nemotivat de a se supune controlului de medicina muncii şi expertizelor medicale ca urmare a recomandărilor formulate de medicul de medicina muncii, conform prevederilor legale;
· încălcarea prevederilor referitoare la îndatoriri şi interdicţii stabilite prin lege pentru funcţionarii publici, altele decât cele referitoare la conflicte de interese şi incompatibilităţi;
· încălcarea prevederilor referitoare la incompatibilităţi dacă funcţionarul public nu acţionează pentru încetarea acestora într-un termen de 15 zile calendaristice de la data intervenirii cazului de incompatibilitate;
· încălcarea prevederilor referitoare la conflicte de interese;
· alte fapte prevăzute ca abateri disciplinare în actele normative din domeniul funcției publice și funcționarilor publici ( stabilirea de către funcționarii publici de execuție de relații directe cu petenții în vederea soluționării cererilor acestora).
     ART.77
             Răspunderea patrimonială a salariatului angajat cu contract individual de muncă, are loc în temeiul normelor și principiilor răspunderii civile contractuale, pentru pagubele materiale produse angajatorului din vina și în legătura cu munca lui. Salariații nu răspund de pagube provocate în caz de forță majoră, de alte cauze neprevăzute și care nu puteau fi înlăturate și nici de pagubele care se încadrează în riscul normal al serviciului.
            Când paguba a fost produsă de mai mulți salariați, cuantumul răspunderii fiecăruia, se stabilește în raport cu măsura în care a contribuit la producerea ei.
            Dacă măsura în care s-a contribuit la producerea pagubei nu poate fi determinată, răspunderea fiecăruia se stabilește proporțional cu salariul său net de la data constatării pagubei.
            Salariatul care a încasat de la angajator o sumă nedatorată, este obligat să o restituie.
             ART.78
             Răspunderea civilă a funcționarului public se angajează:
· pentru pagubele produse cu vinovăție patrimoniului autorității sau instituției publice în care funcționează;
· pentru nerestituirea în termenul legal a sumelor ce i s-au acordat necuvenit;
· pentru daunele plătite de autoritatea sau instituția publică în calitate de comitent, unor terțe persoane, în temeiul unei hotărâri judecătorești definitive și irevocabile.
           Împotriva ordinului sau dispoziției de imputare, funcționarul public în cauză se poate adresa instanței de contencios administrativ.

CAPITOLUL IX
APLICAREA POLITICILOR DE TRANSPARENȚĂ DECIZIONALĂ,
ACCES LA INFORMAȚIE ȘI RELAȚII CU PUBLICUL

             ART.79 
  Aplicarea legislației cu privire la transparența decizională și la liberul acces la informațiile de interes public constituie prioritate a administrației publice locale  și îndatorire de serviciu pentru personalul din cadrul Primăriei comunei Gâdinți. Principiile fundamentale pentru îndeplinirea acestui deziderat sunt:
· informarea prealabilă, din oficiu, a persoanelor asupra problemelor de interes public ce urmează a fi dezbătute sau implementate, precum și asupra proiectelor de acte normative;
· consultarea cetățenilor și a persoanelor prezumate a fi direct interesate în procesul de elaborare a proiectelor de acte normative;
· participarea activă a cetățeanului la luarea deciziilor administrative.
    ART.80
            Personalul din cadrul compartimentului pentru relații cu publicul este responsabil cu asigurarea activităților de informare din oficiu, acces la informații de interes public și relații publice pentru autoritățile administrației publice ale comunei Gâdinți.
            ART.81
            Personalul din cadrul structurii Primăria comunei Gâdinți are obligația de a asigura totala colaborare și asistența necesară activităților prevăzute la art. 79. În aplicarea acestei prevederi fucționarii publici și personalul contractual au obligația de a formula răspunsurile solicitate sau de a pune la dispoziția persoanei desemnate pentru relații publice, documentațiile necesare, în termen util, și cu prioritate față de alte sarcini de serviciu pentru încadrarea în termenele prevăzute de legislația în materia accesului la informații de interes public și în materia transparenței decizionale.
           ART.82
           Personalului din cadrul structurii Primăria comunei Gâdinți i se interzice să ofere documentații și/sau informații, chiar considerate de a fi de interes public, fără avizul primarului comunei sau al persoanei desemnate în condițiile art.80.
          Personalul din cadrul aparatului de specialitate al primarului comunei nu este abilitat a primi și a gestiona cereri pentru informații de interes public decât prin intermediul primarului comunei sau al persoanei desemnate.
           ART.83
           Toate proiectele de acte normative, referatele de necesitate, notele de fundamentare vor fi supuse atenției și dezbaterilor publice prin grija inițiatorului sau a persoanei care le-a formulat în aplicația e-Mol.

DISPOZIȚII FINALE

            ART.84
            Prezentul Regulament se aplică și intră în vigoare în condițiile Ordonanței de Urgență a Guvernului nr. 57/2019 privind Codul administrativ și va fi supus completării, respectiv modificării în funcție de modificările legislative survenite ulterior.
          ART.85
            Prevederile prezentului Regulament se completează cu actele normative imperative în vigoare.
            ART.86
            Nerespectarea Regulamentului de Organizare și Funcționare atrage după sine răspunderea disciplinară, administrativă sau civilă.
          ART.87
            Normele și regulile stabilite prin Regulament se aplică tuturor salariaților din cadrul Primăriei Gâdinți.
           
ART.88
           Regulamentul de Organizare și Funcționare se afișează la sediul primăriei.
           ART.89
           Prezentul Regulament de Organizare și Funcționare intră în vigoare cu data aprobării lui.

